Πώς να πάω στο προορισμό Xhamia E Kokonozit στη πόλη Tiranë με Λεωφορείο?\nXhamia E Kokonozit, Tiranë\nΠώς να πάω στο προορισμό Xhamia E Kokonozit στη πόλη Tiranë με Λεωφορείο;\nΔείτε το Xhamia E Kokonozit, Tiranë, στον χάρτη\nΟδηγίες προς το προορισμό Xhamia E Kokonozit (Tiranë) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Xhamia E Kokonozit\nΠώς να πάω στο προορισμό Xhamia E Kokonozit με Λεωφορείο?\nΣταθμοί Λεωφορείο κοντά σε Xhamia E Kokonozit στη πόλη Tiranë\nΓραμμές Λεωφορείο προς Xhamia E Kokonozit στη πόλη Tiranë\nΟδηγίες από Xhamia E Kokonozit σε Tiranë προς δημοφιλή μέρη:\nΑπό Xhamia E Kokonozit προς Μανάβικο\nΑπό Xhamia E Kokonozit προς Εμπορικός χώρος\nΑπό Xhamia E Kokonozit προς Καφετέρια\nΑπό Xhamia E Kokonozit προς Λυκείο\nΑπό Xhamia E Kokonozit προς Σχολείο\nΑπό Xhamia E Kokonozit προς Εμπορικό κέντρο\nΑπό Xhamia E Kokonozit προς Πανεπιστήμιο\nΑπό Xhamia E Kokonozit προς Αεροδρόμιο\nΑπό Xhamia E Kokonozit προς Νοσοκομείο\nΑπό Xhamia E Kokonozit προς Στάδιο\nΠοιοι είναι οι πιο κοντινοί σταθμοί προς Xhamia E Kokonozit;\nΟι πιο κοντινοί σταθμοί προς Xhamia E Kokonozit είναι:\nKulla E Sahatit είναι 557 μέτρα μακριά, 8 λεπ περπάτημα.\nShqupi είναι 613 μέτρα μακριά, 8 λεπ περπάτημα.\n9 Kacet είναι 790 μέτρα μακριά, 11 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Xhamia E Kokonozit;\nΑυτές οι γραμμές Λεωφορείο σταματάνε κοντά στο προορισμό Xhamia E Kokonozit: L1, L5.\nΠόσο μακριά είναι ο/η λεωφορείο στάση από Xhamia E Kokonozit στην πόλη Tiranë;\nΟ πλησιέστερος λεωφορείο στάση προς Xhamia E Kokonozit στην Tiranë είναι 3 λεπ με τα πόδια.\nΠοιος είναι ο πλησιέστερος / η λεωφορείο στάση προς Xhamia E Kokonozit στην πόλη Tiranë;\nΟ Optika Roma στάση είναι ο πλησιέστερος /η προς Xhamia E Kokonozit στην πόλη Tiranë.\nΤι ώρα είναι το πρώτο Λεωφορείο στο σημείο Xhamia E Kokonozit στη πόλη Tiranë;\nΗ L2 είναι το πρώτο Λεωφορείο που πηγαίνει στο σημείο Xhamia E Kokonozit στη πόλη Tiranë. Σταματάει κοντά στις 5:15 ΠΜ.\nΤι ώρα είναι το τελευταίο Λεωφορείο προς Xhamia E Kokonozit στη πόλη Tiranë;\nΗ L2 είναι το τελευταίο Λεωφορείο που πηγαίνει Xhamia E Kokonozit στη πόλη Tiranë. Σταματάει κοντά στις 12:04 ΠΜ.\nΔημόσια Συγκοινωνία προς Xhamia E Kokonozit στη πόλη Tiranë\nΑναρωτιέστε πώς να φτάσετε Xhamia E Kokonozit στη πόλη Tiranë, Albania; Το Moovit σας βοηθάει να βρείτε τον καλύτερο τρόπο για να φτάσετε Xhamia E Kokonozit με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Xhamia E Kokonozit σε πραγματικό χρόνο.\nΨάχνετε για την πλησιέστερη στάση ή σταθμό στο Xhamia E Kokonozit; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nOptika Roma; 9 Katëshet; Kulla E Sahatit; Shqupi; 9 Kacet.\nΜπορείτε να φτάσετε στο Xhamia E Kokonozit από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Xhamia E Kokonozit από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Xhamia E Kokonozit, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Tiranë, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Xhamia E Kokonozit στη πόλη Tiranë\nDoobiba Dental Clinic\nΓραμμές δημόσιας συγκοινωνίας με σταθμούς πιο κοντά σε Xhamia E Kokonozit στη πόλη Tiranë\nΓραμμές Λεωφορείο με σταθμούς πιο κοντά σε Xhamia E Kokonozit στη πόλη Tiranë\nΠιο εύκολο να φτάσετε Xhamia E Kokonozit με την εφαρμογή!


Ο Άρης σε σύνοδο με τον Κρόνο στις 4 Απριλίου 2022.\nΟ Άρης σε σύνοδο με τον Κρόνο στις 4 Απριλίου 2022. Προβλέψεις για τα ζώδια.\nΣτις 4 Απριλίου ο Άρης θα βρίσκεται σε σύνοδο με τον Κρόνο στον Υδροχόο, τα χαρακτηριστικά θα είναι αποφασιστικότητα, δυναμικές προσεγγίσεις, διάθεση για δημιουργικά αποτελέσματα. Σε θέματα επαγγελματικής φύσης εφικτή θα είναι η συγκέντρωση στους στόχους, οι μεθοδικές επιδιώξεις θα έχουν θετική κατάληξη.\nΆρης σε σύνοδο με τον Κρόνο: Συντονισμός, δυναμικές αποφάσεις\nΕυνοϊκές θα είναι οι συνθήκες για άνοδο και βελτίωση, πρόσφορο θα είναι το έδαφος για εποικοδομητικές συνεργασίες, θετική κατάληξη θα υπάρξει σε συμφωνίες και διαπραγματεύσεις. Οι ηγετικοί χαρακτήρες προσοχή στην αυστηρότητα και στην απαιτητικότητα, απαραίτητο θα είναι να καταφέρουν να εξισορροπήσουν τον εσωτερικό τους κόσμο και να χειριστούν τις καταστάσεις με διπλωματία.\nΤόσο σε θέματα επαγγελματικής φύσης όσο και σε ζητήματα αισθηματικά η χρονική στιγμή είναι κατάλληλη για σημαντικές αποφάσεις και για ουσιαστικές συζητήσεις, θα υπάρξει η δυνατότητα να προχωρήσουν οι σχέσεις και να πάρουν μία πιο δεσμευτική όψη. Οι εργασιομανείς προσοχή να μην υπέρ φορτώσουν το πρόγραμμά τους, καλό θα είναι να αποφευχθεί η εσωτερική πίεση και το άγχος. Στην περίπτωση που χρειαστεί να παρθούν ρίσκα οι επιλογές θα πρέπει να είναι σκεπτόμενες, το θετικό αποτέλεσμα θα απαιτεί σύνεση και μεθοδική τακτική.\nΟ Άρης σε σύνοδο με τον Κρόνο και αστρολογικές προβλέψεις για τα 12 ζώδια\nΜεθοδικές θα είναι οι ενέργειες σας, θα είστε σε θέση να κινηθείτε σκεπτόμενα και συντονισμένα, σε θέματα επαγγελματικής φύσης θα έχετε τη δυνατότητα να προχωρήσετε σε συναλλαγές, διαπραγματεύσεις, συμφωνίες. Υψηλές θα είναι οι απαιτήσεις σας, προσοχή στις υπερβολές, στις συναναστροφές σας με τους τρίτους θα χρειαστεί υπομονή και ανεκτικότητα.\nΕυνοϊκές θα βρείτε τις συνθήκες για να περάσετε σε πρακτικό επίπεδο τις βλέψεις και τα πλάνα σας, ωστόσο το θετικό αποτέλεσμα θα απαιτεί οργανωμένες ενέργειες και μεθοδικότητα. Για να φτάσετε στο επιθυμητό σημείο θα πρέπει να κοπιάσετε, απαραίτητο θα είναι να αποφύγετε την ανυπομονησία και τις σπασμωδικές ενέργειες.\nΘα έχετε τη δυνατότητα να βελτιωθείτε κυρίως σε θέματα επαγγελματικής φύσης, δώστε έμφαση στον τρόπο που θα συνομιλήσετε και θα συμπεριφερθείτε, απαραίτητο θα είναι να καταφέρετε να κινηθείτε με σοβαρότητα και επαγγελματισμό. Θα υπάρξουν συναναστροφές επαφές και συνεργασίες που αν τις αξιοποιήσετε θα καταφέρετε να δώσετε ώθηση στην καριέρα σας.\nΕυνοείστε σε θέματα οικονομικής φύσης, δώστε έμφαση στην τακτοποίηση των ανοικτών λογαριασμών, θα έχετε τη δυνατότητα να διεκπεραιώσετε και να κλείσετε ζητήματα που σας αγχώνουν. Για να μπορέσετε να βγείτε από την ανασφάλεια και την αβεβαιότητα απαραίτητο θα είναι να καταφέρετε να κινηθείτε μεθοδικά, συγκεντρωθείτε στους στόχους σας.\nΕπικεντρωθείτε στο πώς μπορείτε να τακτοποιήσετε τα τρέχοντα κυρίως σε οτιδήποτε έχει να κάνει με τον επαγγελματικό και οικονομικό τομέα. Συντονίστε τα βήματά σας, βγάλτε στην επιφάνεια τη σοβαρότητα και τον επαγγελματισμό σας, θα έχετε τη δυνατότητα να κλείσετε συμφωνίες και να προχωρήσετε στις διαπραγματεύσεις σας.\nΘετικές απαντήσεις θα λάβετε σε ενέργειες που είχατε κάνει κατά την προηγούμενη περίοδο, αν υπάρχουν ζητήματα υγείας που σας απασχολούν θα βρείτε ουσιαστικές λύσεις, θα καταφέρετε να βγείτε από το άγχος. Οργανώστε τα βήματά σας σχετικά με κάποιες συγκεκριμένες οικονομικές σας υποθέσεις, τακτοποιήστε ανοιχτούς λογαριασμούς, βάλτε σε τάξη τα έσοδα σας.\nΘέματα αισθηματικής φύσης θα σας απασχολήσουν, σοβαρές θα είναι οι βλέψεις σας, όσοι διατηρείτε χαλαρή σχέση θα θελήσετε να προχωρήσετε ένα βήμα παραπέρα και να σταθεροποιήσετε τις επαφές με το πρόσωπο που σας ενδιαφέρει. Ανοίγματα θα υπάρξουν για να κάνετε ουσιαστικές συζητήσεις γύρω από το θέμα της δέσμευσης και της αποκατάστασης.\nΔώστε έμφαση στις προσωπικές σας σχέσεις οικογενειακές και επαγγελματικές, θα έχετε τη δυνατότητα να συσφίξετε τους δεσμούς σας και να δώσετε μία πιο σοβαρή και δεσμευτική όψη στις επαφές. Σε θέματα οικονομικής φύσης θα έχετε τη δυνατότητα να βρείτε λύσεις, αυτό που πρέπει να κάνετε είναι να συντονίσετε τις σκέψεις σας και να οργανώσετε τις ενέργειές σας.\nΗ χρονική στιγμή είναι κατάλληλη για να τρέξετε τα βήματα σας κυρίως σε θέματα που έχουν να κάνουν με τον επαγγελματικό σας τομέα, ανοίγματα θα υπάρξουν για συνεργασίες για νέα εγχειρήματα και για ανάληψη πρωτοβουλιών. Αξιοποιήστε τη μέχρι τώρα εμπειρία σας, κινηθείτε με σοβαρότητα, θα είστε σε θέση να κρατήσετε τα ηνία και να κατευθύνετε τις επαγγελματικές σας επαφές.\nΠροσοχή στα ρίσκα στα νέα εγχειρήματα και στην ανάληψη πρωτοβουλιών, το θετικό αποτέλεσμα θα απαιτεί από εσάς σοβαρότητα επαγγελματισμό και συγκέντρωση στους στόχους σας. Οι ενέργειές σας θα πρέπει να είναι οργανωμένες και όχι παρορμητικές, οριοθετήστε την ανυπομονησία σας, προσοχή να μην υπερεκτιμήσετε τις ικανότητές σας και οδηγηθείτε σε επιπολαιότητες.\nΟμαλοποιούνται οι προσωπικές σας σχέσεις οικογενειακές και επαγγελματικές, θα καταφέρετε να χειριστείτε τις υποθέσεις και τα γεγονότα με ωριμότητα και καλλιεργημένη υπομονή. Στον επαγγελματικό τομέα αξιοποιήστε τα ανοίγματα που θα προκύψουν, τα ρίσκα που θα αναλάβετε θα πρέπει να είναι σκεπτόμενα και οι ενέργειές σας να έχουν μεθοδικότητα.\nΕπικεντρωθείτε στο πώς μπορείτε να διατηρήσετε την εσωτερική σας ισορροπία και στο πως μπορείτε να τονώσετε την ψυχολογία σας. Τα συμβάντα θα σας δώσουν τη δυνατότητα να συναναστραφείτε με πρόσωπα που θα μπορέσουν να σας ανανεώσουν ή να σας βοηθήσουν να ξεπεράσετε ψυχολογικά ζητήματα.


Απλά και Κατανοητά: 2007\nΚάντε τη γιαγιά μου Πρωθυπουργό ..., λέγαμε από το 1990\nΌλοι οι πρωθυπουργοί της νεώτερης Ελλάδας απλά απέτυχαν να την εκσυγχρονίσουν. Μάλλον θα πρέπει να αποδοθεί η κατάσταση αυτή στο γεγονός ότι δεν υπάρχει πλέον «κοινός νους». Οι πολλές γνώσεις που έχουν και τα πολλά θέματα με τα οποία πρέπει να ασχοληθούν τους αφαιρούν την ευθυκρισία και την ενασχόληση με τα μικρά και καθημερινά. Όλοι φαίνεται να ονειρεύονται τα μεγάλα και τα σημαντικά και έτσι χάνουν κάθε επαφή με την πραγματικότητα και το κυρίως αντικείμενό τους. Δηλαδή να ασχοληθούν και να επιλύσουν τα καθημερινά προβλήματα των πολιτών.\nΈτσι γέμισε η Ελλάδα σκουπίδια κάθε είδους και προελεύσεως. Χρειάζεται ένας Διογένης για να βρει θετικά στοιχεία. Και ας λένε ότι υπάρχει πρόοδος. Ασφαλώς υπάρχει, αλλά η Ελλάδα διαβιεί στον μεσαίωνα, από απόψεως υποδομών, δεσμών, αρχών και αξιών.\nΠροκειμένου να προχωρήσει μπροστά η Ελλάδα, εγώ θα ανέθετα την πρωθυπουργία στη γιαγιά μου ή στη γιαγιά σας. Σημειώστε ότι είμαι 56 ετών και μιλώ για τις παλιές γιαγιές.\nΑυτοί οι άνθρωποι ήταν σοφοί και ήξεραν να φέρουν σε πέρας τη μεγάλη αποστολή τους. Στήριξαν οικογένειες με πενιχρά μέσα, σπούδασαν παιδιά, έκαναν σπίτια, ήταν νοικοκυρές, απόλυτα καθαρές και δημιούργησαν σταθερές βάσεις, στις οποίες στηρίχτηκε σε μεγάλο βαθμό η σημερινή κατάσταση της Ελλάδας και όχι στις Κυβερνήσεις ή στην πολιτική.\nΟ τετραψήφιος αριθμός 1521 για τα λακκούβες των δρόμων καταργήθηκε…\nΠαλιά υπήρχε ένα τετραψήφιο τηλέφωνο (αν θυμάμαι το 15 21) και ήταν καλή ιδέα. Ταχύ για τους πολίτες, ενώ τα σχετικά αναλάμβανε η διοίκηση. Το καταργήσανε (Μπράβο κ. Σουφλιά) και πρέπει κανείς απευθυνθεί λέει στις Νομαρχίες. Φέξε μου και γλίστρησα.\nΟ αριθμός αυτός πρέπει να λειτουργήσει και πάλι.\nΔεν βρήκα την πρωτοβουλία του Κέντρου Οδικής Ασφάλειας Πάνος Μυλωνάς http://www.msfree.gr/pin ελκυστική. Οι ιστοσελίδες είναι αργές και προϋποθέτουν Η/Υ, σύνδεση, χρόνο και επιμονή και πρέπει να είσαι στο γραφείο ή στο σπίτι.\nΤο συμπέρασμα: Το Ελληνικό Κράτος δεν ηγείται, έπεται …\nΗ είδηση της ημέρας (22 Νοεμβρίου 2007) ήταν η δήλωση του κ. Πρωθυπουργού Κ. Καραμανλής ότι «Η στρατιωτική θητεία επανασυνδέεται με την κοινωνία και τα προβλήματα του τόπου και άρα … «Στο έργο της δασοπροστασίας οι Ένοπλες Δυνάμεις».\nΩστόσο παρακάτω η είδηση λέει:\n«Ο Κώστας Καραμανλής αναφέρθηκε στην ειδική εκπαίδευση που ακολουθούν οι νεοσύλλεκτοι ώστε να είναι έτοιμοι να συμβάλλουν στην αντιμετώπιση των πυρκαγιών. Όπως είπε, μετά την ολοκλήρωση της θητείας τους και αξιοποιώντας τις γνώσεις που θα έχουν αποκτήσει, θα είναι σε θέση να οργανώνουν εθελοντικές ομάδες ενεργών πολιτών, για την πρόληψη δασικών πυρκαγιών και την αποτελεσματική συνδρομή στην αντιμετώπισή τους».\nΆρα αργότερα και αν θέλουν και αν μπορούν θα συμβάλλουν στην πρόληψη των δασικών πυρκαγιών.\nΑλλά έτσι κ. Πρωθυπουργέ δε γίνεται τίποτε. Η Χώρα και οι Ένοπλες Δυνάμεις χρειάζονται ηγεσία με πυγμή, άποψη και αυστηρότητα, όχι ευχέλαια, λιτανείες και προσευχές.\nΑλήθεια πότε θα δούμε σοβαρές στρατηγικές και αποφασιστικότητα;\nΟ πολιτισμός από τις τουαλέτες φαίνεται …\nΣτον τομέα αυτό παίρνουμε άριστα ως χώρα, ως επιχειρηματίες, ως δημόσιες υπηρεσίες, ως Ευρωπαίοι. Κρίμα που δεν έχουν θεσπίσει βραβεία Νόμπελ αυτής τα κατηγορίας. Θα τα σαρώναμε όλα, κάθε χρόνο.\nΜήπως είναι καιρός να μπουν προδιαγραφές και μην κάνει ο καθένας το κεφαλιού του;\nΤο πλέον χαρακτηριστικό, μετά την απέχθεια όλων ακόμα και των καθαριστριών να τις καθαρίζουν, ότι είναι πολύ μικρές και οι πόρτες ανοίγουν προς τα μέσα. Ως συνέπεια αν πάθει κανείς κάτι είναι αδύνατον να τον βγάλουν.\nΗ ίδια κατάσταση επικρατεί και στα νοσοκομεία, φευ και όλοι αδιαφορούν π.χ. οι διοικήσεις, τα Υπουργεία, οι συνδικαλιστές κλπ. κλπ.\nΕίναι καιρός να ασχοληθούν οι αρμόδιοι σοβαρά με τις αρμοδιότητες τους και να μην τυρβάζουν περί άλλα. Ακόμα και το Υπουργείο Τουριστικής Πολιτικής και η Γραμματεία Καταναλωτή.\nΤα λέγαμε – όπως πιστεύουμε και χιλιάδες άλλοι συνέλληνες – από το 1975, αλλά οι αρμόδιοι πάντοτε κωφεύουν.\nLabels: Κοινωνία, Υπηρεσίες\nΒαρεθήκαμε να βλέπουμε τα ίδια πρόσωπα για 20 και πλέον χρόνια και να διαπιστώνουμε ότι δεν έχουν προσφέρει και τίποτε ουσιαστικό από τη θέση που κατέχουν.\nΓια παράδειγμα κάποια κυρία που έχει θέση σε φορέα πολιτισμού. Μάλλον την ξεχάσανε ή είναι διαπλεκόμενη. Θα κάνει μάλιστα και πλάκα … με τους πολιτικούς, την ηγεσία τους και τους αδαείς, αδιάφορους και μη συμμετέχοντες πολίτες.\nΑναπολούμε τον λαμπρό Μάνο Χατζηδάκι και την προσφορά του.\nΚύριοι, δώστε ευκαιρίες σε νέους και ταλαντούχους Έλληνες να συμμετάσχουν στη δημιουργία της σύγχρονης Ελλάδας. Αναλάβετε κάποιο ρίσκο / κίνδυνο αλλά τολμήστε.\nΜε τις πολιτικές που ακολουθείτε η χώρα έχει μαραζώσει και τρώει τις σάρκες της.\nΜαντρώστε τους πανεπιστημιακούς …\nΗ διαπλοκή έχει πολλές μορφές και εκφάνσεις. Είναι Λερναία Ύδρα και δεν καταπολεμάται εύκολα.\nΕίμαστε της άποψης ότι η διαπλοκή ΜΜΕ και πανεπιστημιακών είναι όνειδος για τα Πανεπιστήμια, τους προσανατολισμούς τους, τις υποχρεώσεις τους και τη δεοντολογία.\nΔουλειά των πανεπιστημιακών είναι η εκπαίδευση, η έρευνα και η διάθεση των εξειδικευμένων γνώσεων που διαθέτουν για την επίλυση συγκεκριμένων περίπλοκων και όχι τετριμμένων προβλημάτων των κοινωνιών, δηλαδή εκείνων που απαιτούν πειραματική προσέγγιση με αβέβαια εν πολλοίς αποτελέσματα.\nΔουλειά των πανεπιστημιακών δεν είναι η περιφορά από κανάλι σε κανάλι και από ραδιοφώνου εις ραδιόφωνο και να διατυπώνουν άμεσα γνώμη κατά παραγγελία επί παντός επιστητού.\nΟι κύριοι αυτοί θα έπρεπε να είχαν προ πολλού αποβληθεί αν υπήρχε αξιοκρατία.\nΈχω και εγώ άποψη …\nΛοιπόν ακούμε μονίμως μόνον όσους έχουν την άποψη ότι οι κάμερες είναι εναντίον του λαού και των δικαιωμάτων τους.\nΘεωρώ τον εαυτό μου ως έντιμο και νομιμόφρονα πολίτη, που ονειρεύεται κάποτε η Ελλάδα να γίνει Ευρωπαϊκή χώρα και να απολαμβάνουν ο πολίτες τα αγαθά της πραγματικής Δημοκρατίας.\nΕ, λοιπόν εγώ θέλω τις κάμερες, προκειμένου να εντοπίζονται οι ταραξίες, οι παρανομούντες και οι εγκληματίες. Άλλωστε τα μάτια των άλλων πολιτών και των αστυνομικών δε έχουν την ίδια λειτουργία;\nΣήμερα όλοι αυτοί έχουν δικαιώματα εκτός από έμενα και τους άλλους πάρα πολλούς και με τις ίδιες αντιλήψεις συμπολίτες μας.\nΨηφιακή Σύγκλιση , αλλά μάλλον ψηφιακή αυτοκτονία …\nΠολλά μπλά μπλά αλλά ουσία μηδέν.\nΉδη έχουν αυτοκτονήσει ή καταστραφεί πολλές εταιρείες και άνθρωποι προσπαθούν απεγνωσμένα να βρουν δουλειά.\nΝα δούμε πόσο ακόμα θα αντέξει και η χώρα στον εκπληκτικό ρυθμό που ακολουθούν οι Κυβερνήσεις από το 1994, όταν επί Ελληνικής Προεδρίας στην Κέρκυρα, διαμορφώθηκε η Ευρωπαϊκή Πολιτική για την Κοινωνία της Πληροφορίας.\nΕύγε στους ραλίστες που μας κυβερνούν, αλλά δεν μπορούν να ξεχωρίσουν δυο γαϊδάρων άχυρα.\nΗ απαξίωση της αρχιτεκτονικής ...\nΛέγαμε από το 2000 για την απαξίωση της αρχιτεκτονικής: Η ασυδοσία των «επιχειρηματιών διαφημιστών» με τις ευλογίες των αρμοδίων και παρά την ύπαρξη νόμων, κανόνων, δεοντολογίας αλλά και κοινού νου και αισθητικής, έχουν μετατρέπει τις Ελληνικές πόλεις σε αφισσοκολητήρια. Η θρασύτητα είναι τέτοια, που έχει μετατρέψει ακόμα και ολόκληρα κτήρια σε μόνιμα αφισσοκολητήρια, τα οποία προφανώς και εμφανώς δεν λειτουργούν πλέον ως κτήρια.\nΩ του κέρδους υπηρέτες, σταματήστε αμέσως αυτές τις ασχημίες. Βέβαια ξέρουμε, το έχουν πει άλλωστε και οι βιαστές της αισθητικής μας, ότι η αφισσορύπανση θα φύγει τις παραμονές των Ολυμπιακών Αγώνωντου 2004. Είμαστε όμως απόλυτα βέβαιοι ότι θα επανέλθει αμέσως μετά και ίσως περισσότερο επιθετική.\nΚύριοι της Διοίκησης ...\nΔείτε τι κάνει ο ιδιωτικός τομέας στο θέμα της επικοινωνίας με τους πολίτες.\nΟ ραδιοφωνικός σταθμός Σκάϊ έχει γίνει το καταφύγιο κάθε δυσαρεστημένου πολίτη ο οποίος απεγνωσμένα ψάχνει να βρει κάποιον να ακούσει το πρόβλημα που αντιμετωπίζει καθημερινά.\nΕπίσης καταγράφει και την αδυναμία σοβαρού διαλόγου- με σύγχρονες μεθόδους με τους αρμόδιους- του πολίτη με τη διοίκηση, η οποία εμφανίζεται ως εχθρός και δυνάστης.\nΠρέπει να κάνετε το ίδιο. Πρέπει να δημιουργήσετε μηχανισμούς διαλόγου και συμμετοχής των πολιτών. Τα αποφασίζομε και διατάσσουμε πέρασαν. Είμαστε Ευρώπη και σύντομα θα καταδικαστείτε!\nΗ μόνη μας ελπίδα είναι να μην μας παρασύρετε στο χάος και την δική σας απαξίωση.\n(στάλθηκε στο Υπουργείο ΔΔΑ στις 23/10/2007)\nΜεσαίο στρώμα διαχειριστών – στελεχών …\nΤα στελέχη αυτά χάρις στις δημοκρατικές διαδικασίες και στη δημιουργία της παραδιοίκησης (βλέπετε σύμβουλοι κ.α.) που έχουν επιβάλλει οι κυβερνώντες έχουν πλήρως αυτονομηθεί και δεν ελέγχονται. Άλλωστε φρόντισε η διοίκηση να μιλάμε για προσωπικά δεδομένα και έτσι να βρίσκονται πάντα στο απυρόβλητο και μόνο στις διαθέσεις της κομματικής νομενκλατούρας. Ως συνέπεια προσφέρουν περιορισμένο έργο και ασχολούνται κυρίως με προσωπικά θέματα και όχι το αντικείμενό τους (εκ του αποτελέσματος).\nΑυτή είναι μια από τις αιτίες της εγκατάλειψης που παρουσιάζει η χώρα, τα σκουπίδια, της έλλειψης συντήρησης εγκαταστάσεων και εξοπλισμού και η καταστροφή νέων έργων (π.χ. βλέπετε Ολυμπιακές εγκαταστάσεις).\nΟΙΚΙΣΜΟΣ ΝΕΑΣ ΒΡΑΥΡΩΝΑΣ: Δραστηριότητες Συλλογου - Γνωστοποίηση στο Δήμο\nΜου έκαναν εξαιρετική εντύπωση αυτά που είπατε στο Δημοτικό Συμβούλιο (και περιλαμβάνονται στην επιστολή). Μπράβο στους κατοίκους και πρώτα από όλους σε σας.\nΕταιρίες λαϊκής συμμετοχής για τη δημιουργία των μητροπολιτικών πάρκων και όχι μόνον …\nΠιστεύουμε ότι υπάρχει και μια άλλη εναλλακτική πρόταση για τη χρηματοδότηση της δημιουργίας και τη συντήρηση των μικρών και μεγάλων πάρκων στις πόλεις της Ελλάδος.\nΔημιουργούνται εταιρείες ειδικού σκοπού με μικρό αρχικό κεφάλαιο που διαθέτει ο δήμος ή κάποιος άλλος φορέας πχ. χορηγός ή χορηγοί και εκδίδονται μετοχές καταλλήλου αριθμού που αγοράζουν οι πολίτες, ο καθένας με τη δύναμή του. Ίσως είναι σκόπιμο οι πολίτες του Δήμου στα όρια το οποίου θα δημιουργηθεί το πάρκο να αγοράσουν τουλάχιστον μία μετοχή.\nΗ συμμετοχή θα αναδεικνύει τον δημόσιο χαρακτήρα και την ατομική ευθύνη που πρέπει να εκφράζει κάθε πολίτης.\nΑν για παράδειγμα 1.000.000 πολίτες του Λεκανοπεδίου αγοράσουν από μία μετοχή αξίας 50 €, θα δημιουργηθεί κεφάλαιο 50.000.000 €, ένα τεράστιο κεφάλαιο. Το πάρκο μπορεί να έχει έσοδα και έτσι η αξία κάθε μετοχής να αποκτήσει και υπεραξία. Μη κερδοσκοπικοί φορείς θα μπορούσαν να αποκτήσουν περισσότερες από μια μετοχές μέχρι κάποιου συγκεκριμένου ορίου. Ειδικοί θα μπορούσαν να επιχειρηματολογήσουν και για πιθανή διαπραγμάτευση των μετοχών.\nΚαλημέρα σας κ. Πρωθυπουργέ ….\nΚαλημέρα σας ….\nΕίμαι πλέον σίγουρος ότι ακόμα και ο κ. Πρωθυπουργός θα έχει πειστεί πλέον για την ανάγκη αναδιοργανώσεως του Κράτους και της Διοίκησης και μάλιστα εκ του μηδενός.\nΑν ναι, ας καλέσει του πολλούς, καλούς, μορφωμένους και έντιμους πολίτες να συμμετάσχουν.\nΑς ζητήσει και βοήθεια από τις άλλες προηγμένες χώρες της Ευρωπαϊκής Ένωσης.\nΘα πρέπει βέβαια να εισάγει χωρίς καμιά καθυστέρηση την πληροφορική σε κάθε τομέα και δραστηριότητα.\nΛυπούμε αφάνταστα για τις "υποδείξεις" αλλά φαίνεται ότι το σύστημα και η διαπλοκή έχουν εκμαυλίσει τα πάντα και κυριολεκτώ.\nΠοδηλατόδρομος παράλληλος με τη Λεωφόρο Σπάτων …\nΗ λεωφόρος Σπάτων θα μπορούσε να φιλοξενήσει ένα ενδιαφέροντα ποδηλατοδρόμο (ιδιαιτέρα το τμήμα της από Σπάτα μέχρι Αρτέμιδα μπορεί να δημιουργηθεί αμέσως λόγω των εν εξελείξει έργων). Ο ποδηλατοδρόμος θα μπορούσε να επεκταθεί εν καιρώ μέχρι Ραφήνα και Μαρκόπουλο και Πόρτο Ράφτη.\nΤο έργο αυτό θα ήταν μια μεγάλη προσφορά στους κατοίκους του Λεκανοπεδίου και των Μεσογείων. Αργότερα το δίκτυο θα είναι δυνατόν να επεκταθεί και σε άλλες περιοχές.\n(στάλθηκε στο ΠΑΡΑΤΗΡΗΤΗΡΙΟ / Σκάϊ 30/10/2007)\nPosted by Dimitrios Sotiriou at 2:26 μ.μ. Links to this post\nΧρειάζεται ευελιξία και ορθολογισμό το ΙΚΑ …\nΌταν έχτιζα ένα σπίτι πριν μερικά χρόνια το ΙΚΑ ζήτησε να δηλώσω και να πληρώσω εισφορές για ένα συγκεκριμένο αριθμό απασχολούμενων. Φυσικά οι πραγματικές ημέρες εργασίας ήταν πολύ περισσότερες ίσως διπλάσιες ή και παραπάνω. Κάθε ημέρα εργασίας πληρώθηκε περίπου 70 €, μια σημαντική δαπάνη.\nΗ κατάσταση αυτή οδηγεί σε αδικίες, συμβιβασμούς, καταγγελίες, εκβιασμούς, κακές σχέσεις, απειλές, κλπ. κλπ.\nΈνα λογικό ερώτημα είναι γιατί δεν υποχρεώνεται ο εργοδότης σε πλήρη δήλωση των πραγματικών ημερομισθίων αλλά με συνολική δαπάνη την ίδια περίπου που είναι και σήμερα.\nΤα πλεονεκτήματα προφανή, θα προστατευθούν οι εργαζόμενοι, θα υπάρξει μεγαλύτερη είσπραξη ασφαλιστικών εισφορών και κυρίως θα εξαφανιστούν οι αθέμιτες συναλλαγές και ο πειρασμός για παράβαση των κανόνων. Αντίλογος;\nΗ δημοσιογραφία έφθασε σε εκπληκτικά υψηλά επίπεδα επαγγελματισμού …\nΈμαθε επί τέλους να διαβάζει εφημερίδα και έμαθε να διατυπώνει μερικές απλές ερωτήσεις που ήδη διατύπωσαν κάποιοι άλλοι.\nΤο πλέον εκπληκτικό είναι ότι αμείβονται πλουσιοπάροχα και τις περισσότερες φορές με δημόσιο χρήμα.\nPosted by Dimitrios Sotiriou at 2:04 μ.μ. Links to this post\nΟι κκ. ιατροί έχουν υποχρέωση να δίδουν στους ασθενείς αντίγραφο εντύπου με καταχωρημένα όλα τα στοιχεία που διαπίστωσαν και έδωσαν εντολή να ...\nΟι ασθενείς όταν φεύγουν από τα ιατρεία των ιατρών που επιλέγουν να επισκεφθούν παίρνουν συνήθως μόνο μια συνταγή φαρμάκων και προφορικές περιγραφές του προβλήματός των και οδηγίες για την αντιμετώπιση του.\nΑν χρειαστεί να επισκεφθούν άλλο ιατρό στο άμεσο ή απώτερο μέλλον και εις απάντηση του ιατρού για το τι συνέβη στο παρελθόν από πλευράς της υγείας των αναγκάζονται να περιγράψουν από μνήμης ότι θυμούνται από την προηγούμενη (ή προηγούμενες) επισκέψεις. Προφανώς η περιγραφή είναι συνήθως ελλιπής, μη ακριβής και τελικώς μάλλον άχρηστη στη πλειονότητα των περιπτώσεων. Φυσικά είναι πολύ πιθανό ότι ούτε ο ιατρός θα θυμάται την περίπτωση του ιδίου ασθενούς μετά από σχετικά μεγάλο χρονικό διάστημα.\nΘα πρέπει να επιβληθεί σε όλους τους ιατρούς και οδοντογιατρούς να διαθέτουν ειδικά έντυπα ή προγράμματα ηλεκτρονικών υπολογιστών όπου θα καταχωρούνται οι διαπιστώσεις, οι εντολές και οι οδηγίες του ιατρού προς τον ασθενή και θα του δίνουν αντίγραφο.\nΠροφανώς η ίδια ρύθμιση θα πρέπει να ισχύει για όλους τους επαγγελματίες υγείας.\nΤα πλεονεκτήματα προφανή, αλλά και θα αποτελέσει και άμεση «αποδοχή» των δεοντολογικών και νομικών υποχρεώσεων των επαγγελματιών υγείας. (στάλθηκε ως ηλ. μήνυμα στο ΥΥ&ΚΑ 5/10/2007)\n(δείτε επίσης στο Ημερολόγιο και το θέμα των Φακέλων Υγείας της 22ας Αυγούστου 2007)\nLabels: Κοινωνία, Υγεία\nΌποιος έχει μάτια βλέπει ...\nΠριν δύο περίπου χρόνια έγραψα στο ΥΠΕΧΩΔΕ και άλλους αρμοδίους ότι ακόμα και οι χάρτες Google μπορούν να χρησιμοποιηθούν από τις αρμόδιες υπηρεσίες για να εντοπιστούν παραβάσεις, παραβιάσεις και η απληστία των νέο-ελλήνων στην ανέγερση οικοδομών.\nΠροφανώς η πρότασή μου αγνοήθηκε.\nΕπανερχόμαστε τώρα με αφορμή την πρωτοβουλία του ΔΙΚΤΥΟ ΕΘΕΛΟΝΤΩΝ ΙΝΣΤΙΤΟΥΤΟΥ ΟΔΙΚΗΣ ΑΣΦΑΛΕΙΑΣ (Ι.Ο.ΑΣ.) «ΠΑΝΟΣ ΜΥΛΩΝΑΣ» (http://www.ioas.gr/) που αφορά τον εντοπισμό με τη βοήθεια του PIN Project των επικίνδυνων σημείων στο οδικό δίκτυο όλης της χώρας.\nΑν δείτε τους χάρτες Google που χρησιμοποιεί το Δίκτυο θα καταλάβετε το μέγεθος της διαπλοκής και της καταστροφής που υφίσταται το περιβάλλον. Και όλα αυτά χωρίς καμιά δαπάνη!\nΑρμόδιοι ακούτε, βλέπετε, μιλάτε;\nΣυνεργασία δημόσιου και ιδιωτικού τομέα …\nΓίνεται προσπάθεια για τη συμμετοχή του ιδιωτικού τομέα στις δραστηριότητες του Κράτους. Λέγεται ΣΔΙΤ και όπως καταλαβαίνουμε περιορίζεται στις κατασκευές.\nΔε μπορεί μια τέτοια συνεργασία να επεκταθεί κα στις υπηρεσίες και τον εξοπλισμό;\nΠ.χ. ιδιωτική διαγνωστική εταιρεία προσφέρει τιμολόγιο δημοσίου σε εργαζόμενους άλλης μεγάλης πολυεθνικής εταιρείας. Η πρώτη δουλεύει επί εικοσιτετραώρου σχεδόν βάσεως, είναι φιλική στους πελάτες , δεν απεργεί ποτέ, έχει τελευταίου τύπου εξοπλισμό, σύγχρονες εγκαταστάσεις και διαδικασίες ISO (πράγματα μάλλον αδιανόητα για τον δημόσιο τομέα).\nΝόμος «τρομοκρατεί» τους νομιμόφρονες πολίτες …\nΟ νόμος λέει ότι οι καταγγελίες για αυθαίρετα κτίσματα πρέπει να είναι επώνυμες. Κατά συνέπεια κανείς εχέφρων δεν θέλει να εμπλακεί σε περιπέτειες και να θέσει σε κίνδυνο τον εαυτό του και την οικογένειά του.\nΟι καταγγελίες πρέπει να μπορούν να είναι ανώνυμες και να προστατεύεται ο καταγγέλων. Αν αποδειχτεί ότι δεν ευσταθούν οι καταγγελίες να υπάρχουν αυστηρές κυρώσεις.\nΗ προσβολή του περιβάλλοντος πρέπει να γίνει ιδιώνυμο αδίκημα και να αντιμετωπίζεται ως τρομοκρατική ενέργεια και επίθεση. Έτσι απλά και κατανοητά. Αλλιώς υπάρχει σαφέστατη παράβαση καθήκοντος των αρμοδίων και διαπλοκή αισχίστου είδους.\nΠόλεις με περιβαλλοντική προσωπικότητα …\nΗ Ελλάδα έχει μια σημαντική προίκα, το Περιβάλλον και πρέπει να το διαφυλάξουμε ως κόρη οφθαλμού. Παρόλα αυτά εμείς ασελγούμε συστηματικά και συνεχώς εις βάρος του. Ωστόσο προτείνουμε …\nΝα αναληφθούν πρωτοβουλίες με στόχο να αναδειχθούν όλες οι πόλεις και τα χωριά της Ελλάδος σε περιβαλλοντικώς ευαίσθητες περιοχές με συγκεκριμένο κατά περίπτωση ειδικό προσανατολισμό (π.χ. αρχιτεκτονική, προϊόντα, κλίμα, ιστορία, πολιτισμό, θάλασσα, πάρκα, αρχαιότητες, οικολογία, τέχνες, παράδοση, μουσική, υγεία κλπ.).\nΠροϋπόθεση βέβαια είναι ο άμεσος καθαρισμός όλης της χώρας από τα σκουπίδια, η διαχείριση των απορριμμάτων και αποβλήτων, η αξιοποίηση των συγχρόνων τεχνολογιών και η εξασφάλιση ασφαλούς πόσιμου ύδατος και ενεργειακών πόρων.\nΦάρμακα και προστασία του Περιβάλλοντος …\nΠρέπει να τεθεί σε άμεση εφαρμογή πρόγραμμα ανακύκλωσης φαρμάκων (αντίστοιχο αυτού των μπαταριών). Το πρόγραμμα θα πρέπει να συμπληρωθεί με την εισαγωγή οδηγίας/ρύθμισης συνταγολόγησης αριθμού χαπιών και όχι συσκευασιών (όπως συμβαίνει εδώ και δεκαετές στις ΗΠΑ και ίσως άλλες χώρες).\nΜαρμάρινα ρείθρα : Προστασία και αξιοποίηση ...\nΠροταση από το 1983: Τα ρείθρα πολλών κεντρικών δρόμων των Αθηνών είναι από μάρμαρο και ίσως Πεντελικό. Πολλά από τα μάρμαρα αυτά καταστρέφονται όταν γίνεται επισκευή ή ανακατασκευή δρόμων ή πεζοδρομίων. Το υλικό αυτό είναι σήμερα αναντικατάστατο και πολύτιμο. Λόγω των διαστάσεών των και του σχήματός των, τα μάρμαρα αυτά θα μπορούσαν να χρησιμοποιηθούν για τη δημιουργία μαρμαρόστρωτων, εφάμιλλων εκείνων του Πικιώνη στην Ακρόπολη. Θα μπορούσαν επίσης να χρησιμοποιηθούν στο Πρόγραμμα ενοποιήσεως των Αρχαιολογικών χώρων.\nΝα σταματήσουν τα παραμάγαζα στη δημόσια διοίκηση …\nΤα παραμάγαζα στη διοίκηση εκφράζονται με τους συμβούλους (ατύπως) και τις γενικές γραμματείες (επισήμως).\nΗ διοίκηση πρέπει να είναι αυτόνομη, επιστημονική και να έχει συνέχεια. Αυτό θα επιτευχθεί – όπως άλλωστε έχει λεχθεί επανειλημμένως – με τη δημιουργία της βαθμίδας του μόνιμου υφυπουργού και της απαγόρευσης εμπλοκής στους μηχανισμούς παραγωγής στρατηγικών και τακτικών εξωθεσμικών παραγόντων.\nΗ πολιτική ηγεσία θα χαράσσει πολιτική, αλλά η διοίκηση θα διαμορφώνει προγράμματα και θα τα υλοποιεί.\nΥπάρχουν και άλλοι νέοι εκτός των φοιτητών και σπουδαστών, αυτών της αγοράς εργασίας από τα 15 τους στη καλύτερη περίπτωση ….\nΚαι όμως οι κκ. πολιτικοί της δύσμοιρης αυτής χώρας δεν είχαν και δεν έχουν ποτέ ένα καλό λόγο και ακόμα περισσότερο ένα ουσιαστικό πρόγραμμα υποστήριξης και ανάδειξης του ρόλου τους. Άλλωστε αυτοί οι νέοι συμβάλλουν με φόρους και εργασία στην εξασφάλιση των κατάλληλων συνθηκών για να «σπουδάζουν» για όσο καιρό «γουστάρουν» πάρα πολλοί κκ. φοιτητές.\nΤα πεζοδρόμια ανήκουν στους πεζούς …\nΠροφανώς δεν ανήκουν στους δημοτικούς άρχοντες, τα μηχανάκια, τα περίπτερα, τους κάδους, τις γλάστρες, τα δένδρα, τις σκουπιδοσακούλες, τα σκουπίδια, …\nΤα πεζοδρόμια όπως το λέει και η λέξη πρέπει να αποδοθούν άμεσα στους πεζούς. Έτσι θα αναπνεύσουν οι πόλεις και θα αποκτήσουν άλλο αέρα και θα αποκατασταθεί η νομιμότητα (αλήθεια θυμάται κανείς αρμόδιος τη λέξη αυτή;).\nΗ Ελλάδα χρειάζεται Περιβαλλοντική Πολιτική. Για υπουργείο; Δεν είμαστε σίγουροι …\nΜόλις είδαμε τη καταστροφή (που άλλωστε όλοι περίμεναν / σαν το Σαμίνα) άρχισαν παρά πολλοί να υποδεικνύουν ότι πρέπει να δημιουργηθεί υπουργείο Περιβάλλοντος.\nΗ δημιουργία φορέων είναι ένας από τους κακούς δαίμονες στης σύγχρονης ελληνικής κοινωνίας. Φτιάχνουμε φορείς για πρόσωπα, τους εξοπλίζουμε, διορίζουμε προσωπικό και όταν φθάσει η ώρα των επιστημόνων και της δουλειάς δεν υπάρχουν πλέον χρήματα. Ωστόσο έχουμε βολέψει το κ. καθηγητή (αργομισθία, διπλοθεσία κλπ.) ή τον αποτυχόντα κομματικό φίλο μας και βέβαια ποτέ δεν ελέγχεται το αποτέλεσμα και η απόδοση του επί κεφαλής.\nΈχετε ακούσει για έργα και προγράμματα; Έχετε ακούσει για πολιτικές, στρατηγικές, τακτικές;\nΗ χώρα έχει ανάγκη από σαφώς διατυπωμένη Περιβαλλοντική πολιτική. Όλοι οι φορείς θα πρέπει να διατυπώσουν κατόπιν τις δικές τους επί μέρους διεργασίες και διαδικασίες συμμόρφωσης και υποστήριξης της πολιτικής και τις στρατηγικές υλοποίησης των υποχρεώσεών τους.\nΤότε μόνο μπορούμε να μιλήσουμε για πλαίσιο, εξέλιξη, αποτελέσματα και δυνατότητα ελέγχου.\nΠροσωπικά δεδομένα και δημόσιος βίος …\nΦαίνεται ότι κάποιοι Έλληνες έχουν περίεργη αντίληψη για το δημόσιο βίο. Πιστεύουμε ότι είναι μια ακόμα έκφανση του συστήματος (βλέπετε προηγούμενες επισημάνσεις) που προσπαθεί με κάθε μέσο να αναπαραχθεί ακωλύτως και να προστατεύσει τους ταγούς του και τους συνοδοιπόρους του (αυτούς που έστω βουλεύονται).\nΜπορεί να μας πει ο καινοτόμος κ. Δαφέρμος (και οι διάδοχοί του!) τι θα έκανε αν οι παιδεραστές είχαν ως «αντικείμενο του πόθου» τους και των αισχρών και διεστραμμένων ορέξεών τους τα παιδιά ή τα εγγόνια του;\nΔημόσιος βίος σημαίνει όλα στο φως: θέσεις, συμβόλαια, αμοιβές, βιογραφικά, αποτελέσματα, επιδόσεις, διαδικασίες επιλογής, κλπ.\nΗ αθλιότης της συμπεριφοράς της διοίκησης προς τους μετανάστες …\nΣε πάρα πολλά σημεία της χώρας στο δρόμο, βλέπουμε ανθρώπους να περιμένουν να τους χρησιμοποιήσει κάποιος για ένα μεροκάματο.\nΠρόκειται για τη σύγχρονη έκδοση των ανέργων – θυμάμαι κυρίως ελαιοχρωματιστών - μπροστά στο Δημαρχείο της Αθήνας στα μέσα της δεκαετίας 50 και αρχές της δεκαετίας 60.\nΕίναι τόσο δύσκολο να δημιουργηθεί ένα σημείο με ευθύνη των Δήμων που θα κάθονται οι άνθρωποι αυτοί, θα είναι γνωστοί στο σύστημα και έτσι θα εμπνέουν και εμπιστοσύνη και θα γίνονται οι συμφωνίες με ορθόδοξο και πολιτισμένο τρόπο π.χ. συγκεκριμένο τιμολόγιο;\nΑυτό που γίνεται σήμερα είναι νομιμοποίηση της παρανομίας και της ρατσιστικής συμπεριφοράς πρώτα από τη διοίκηση, τους μηχανισμούς της και τους άρχοντές της και ύστερα από τους πολίτες φυσικά.\nΡήσεις Δημητρίου Σωτηρίου (3, 1982)\nΗ καθυστερημένη ανάπτυξη της Ελλάδος οφείλεται στην αφαίμαξή της από την καθεστηκυία τάξη και τους δημοσίους υπαλλήλους. Ωστόσο η καθυστέρηση αυτή μπορεί να αποτελέσει το υπόβαθρο για την μετάβασή της σε μια σύγχρονη και εξαιρετικά προοδευτική κοινωνία. Αυτό με την προϋπόθεση ότι θα εμφανιστεί ένας μεγάλος ηγέτης\nΡήσεις Δημητρίου Σωτηρίου (2, 1980)\nΗ μεγάλη ζήτηση για ανώτατες σπουδές είναι αποτέλεσμα του χαμηλού επιπέδου της τριτοβάθμιας εκπαίδευσης. Η ζήτηση θα επανέλθει στα φυσιολογικά επίπεδα μόλις η τριτοβάθμια εκπαίδευση αναβαθμιστεί στα φυσιολογικά της επίπεδα\nΗ αποφυλάκιση του κ. αντιπρύτανη και η προετοιμαζόμενη του κ. πρύτανη είναι αδικία, εμπαιγμός, περιφρόνηση και πρόκληση.\nΠροκαλείται το δημόσιο αίσθημα όπως εγώ το αντιλαμβάνομαι.\nΠλήρες ξεχαρβάλωμα των πάντων, επικίνδυνη πρόκληση και εξαιρετικό παράδειγμα για τους φοιτητές του Παντείου και τους νέους.\nΤι να λέει άραγε η Διεθνής Διαφάνεια - Ελλάς και η Νέα Διακυβέρνηση;\nΕπιστημονική ενημέρωση των πολιτών σε θέματα προσφερομένων υπηρεσιών και ενημέρωση σε θέματα λειτουργίας ...\nΌλοι οι φορείς που παρέχουν υπηρεσίες ή παράγουν προϊόντα θα πρέπει να υποχρεωθούν να διατηρούν ιστοσελίδες στον παγκόσμιο ιστό που θα παρέχουν πλήρη επιστημονικά στοιχεία για τις δραστηριότητές τους.\nΓια παράδειγμα οι φορείς παροχής ενέργειας θα εξηγούν στους πολίτες όλες τις διαδικασίες επί των οποίων στηρίζεται η οργάνωση, παραγωγή, μεταφορά, διανομή και διαχείριση της.\nΑκόμα θα πρέπει να παρέχουν πλήρη στοιχεία για τη δομή, την οργάνωση, τις αρμοδιότητες κάθε μέλους τους (στελέχη) καθώς και εν συντομία πλήρη στοιχεία για τα προσόντα και το ρόλο τους στο φορέα και τις σχέσεις τους προς τους πολίτες.\nΗ δραστηριότητα αυτή θα πρέπει να ενταχθεί επισήμως στα πλαίσια της εταιρικής κοινωνικής ευθύνης.\nΤα ίδια αφορούν και τη διοίκηση η οποία μάλιστα πρέπει να κινηθεί άμεσα και υπεύθυνα.\nLabels: Διοίκηση, Εκσυχρονισμός, Κοινωνία\nΟ φραγμός της διαπλοκής είναι η πληροφορική …\nΑκούσαμε πολλές μπαρούφες από το 1994 όταν επί Ελληνικής Προεδρίας της Ευρωπαϊκής Ενώσεως η Ευρώπη αποφάσισε τη στρατηγική της για τη Κοινωνία της Πληροφορίας.\nΑπό τότε η Ελλάδα κατέχει σταθερά τη θέση του ουραγού και του «τσοπάνη» στα ευρωπαϊκά σαλόνια, όπου συμπεριφέρεται ως κουτοπόνηρος χωριάτης. Ωστόσο πιστεύουμε ότι είμαστε ιδιαίτερα έξυπνοι και πρόκειται για στρατηγική επιλογή της ηγεσίας να είμαστε πάτος, αλλά όχι από αδυναμία αξιοποίησης των σύγχρονων τηλεματικών τεχνολογιών και εισαγωγής της πληροφορικής στις καθημερινές δραστηριότητες.\nΤώρα λέγεται «ψηφιακή σύγκλιση» και το μόνο που κάνει είναι να μοιράζει χρήματα σε διαφημιστικές εκστρατείες για να κονομήσουν οι δικοί τους και το κύκλωμα.\nΕίδαμε όλοι μας τις φαιδρότητες της είσπραξης του επιδόματος των πυροπαθών. Η πληροφορική θα είχε κάνει τη δουλειά όπως πρέπει και δεν θα γελοιοποιούνταν το Κράτος και η Κυβέρνηση.\nΒάλτε με το νου σας τι χρήματα διασπαθίζονται στα φάρμακα, σε άσκοπες μετακινήσεις, σε μη απαραίτητες επαναλήψεις εξετάσεων, τα ΚΕΠ, σε αδιαφάνεια, σε αδυναμία ελέγχου, σε υπερβάσεις ορίων κλπ. κλπ.\nΝα στρωθεί στη δουλειά όλη η νέα γενιά …\nΑν υπάρχει καλή πρόθεση και σθένος εκ μέρους των κυβερνώντων και είναι αντίθετοι με τη διαπλοκή και τα συμφέροντά τους , πρέπει άμεσα να σταματήσουν την εκτός σχεδίου δόμηση όπως προτείνουν και άλλοι πολλοί.\nΜέχρι σήμερα έχουν ευεργετηθεί σχεδόν όλοι των παλαιοτέρων γενεών που τράβηξαν αρκετά για να επιβιώσουν και να ευδοκιμήσουν. Τώρα τα παιδιά τους και κυρίως τα εγγόνια τους πρέπει να δουλέψουν και αυτά σκληρά για να δημιουργήσουν το δικό τους μέλλον και όχι να διαπλέκονται και να ξεπουλούν «γήν και ύδωρ».\nΡήσεις Δημητρίου Σωτηρίου (1, 1978)\nΣτην Ελλάδα υπάρχει πρώτα απ’ όλα ρύπανση εγκεφάλου\nΚάντε τη γιαγιά μου Πρωθυπουργό ..., λέγαμε από το...\nΟ τετραψήφιος αριθμός 1521 για τα λακκούβες των δρ...\nΤο συμπέρασμα: Το Ελληνικό Κράτος δεν ηγείται, έπε...\nΨηφιακή Σύγκλιση , αλλά μάλλον ψηφιακή αυτοκτονία ...\nΟΙΚΙΣΜΟΣ ΝΕΑΣ ΒΡΑΥΡΩΝΑΣ: Δραστηριότητες Συλλογου -...\nΕταιρίες λαϊκής συμμετοχής για τη δημιουργία των μ...\nΗ δημοσιογραφία έφθασε σε εκπληκτικά υψηλά επίπεδα...\nΟι κκ. ιατροί έχουν υποχρέωση να δίδουν στους ασθε...\nΝα σταματήσουν τα παραμάγαζα στη δημόσια διοίκηση ...\nΥπάρχουν και άλλοι νέοι εκτός των φοιτητών και σπ...\nΗ Ελλάδα χρειάζεται Περιβαλλοντική Πολιτική. Για υ...\nΗ αθλιότης της συμπεριφοράς της διοίκησης προς του...\nΕπιστημονική ενημέρωση των πολιτών σε θέματα προσφ...


Άγριος καυγάς Γεωργιάδη - Πολάκη στη Βουλή -«Πόσα λεφτά πήρε η κυρία Κουντουρά από το ΚΕΕΛΠΝΟ;» (βίντεο) | Pentapostagma\nΠολιτική 16.01.2019 - 08:49\nΆγριος καυγάς Γεωργιάδη - Πολάκη στη Βουλή -«Πόσα λεφτά πήρε η κυρία Κουντουρά από το ΚΕΕΛΠΝΟ;» (βίντεο)\nΆδωνις Γεωργιάδης: «Είπε ο κ. Πολάκης ότι ξεπούλησα το ΛΑΟΣ για να γίνω υπουργός Ναυτιλίας. Εγώ έγινα υπουργός Ναυτιλίας ως βουλευτής του ΛΑΟΣ στην τρικομματική κυβέρνηση. Όταν αποφάσισε ο ΛΑΟΣ να φύγει παραιτήθηκα από υπουργός και βουλευτής. Έφυγα, έμεινα εκτός κόμματος και κατέβηκα στις εκλογές με τη ΝΔ. Είναι βλακώδες να το λες. Παραιτήθηκα για να μην μπορούν να πουν άνθρωποι σαν και σένα αυτά. Και δεν θα σου δώσω λογαριασμό γιατί είμαι στη ΝΔ. Χαίρομαι που είναι φίλος σου ο Πάνος Καμμένος. Αυτό σε τιμά. Η επίθεση όμως του κ. Καμμένου στον κ. Βούτση για το γιο του δεν σε ενοχλεί; Είναι εξαιρετικά χυδαίο αυτό που έκανε. Εγώ ποτέ δεν επιτέθηκα σε κανένα στέλεχος της Αριστεράς για την οικογένειά του. Χθες ο κ. Καμμένος τον εξύβρισε για το γιο του και τον υπερασπίζεστε. Τα υπόλοιπα στα δικαστήρια...»\nΠαύλος Πολάκης: «Είναι ψεύτης. Η θέση μου απέναντι στον Πάνο Καμμένο είναι πολιτική. Ο κ. Γεωργιάδης πετά την μπάλα στην εξέδρα και δεν λέει τίποτα για τις αναφορές μου. Την μέρα που κουβεντιάζαμε για τη Novartis έκλεισε την ομιλία του με θεατρινίστικο τρόπο, χρησιμοποιώντας το πρόβλημα της ξαδέλφης μου της αναισθησιολόγου. Είναι ντροπή του που μιλάει...»


Τα 5 πιο εορταστικά δώρα των φετινών Χριστουγέννων | attica\nΤα 5 πιο εορταστικά δώρα των φετινών Χριστουγέννων\nΗ χαρά που έχουμε όταν προσφέρουμε ένα δώρο είναι η ίδια ή συχνά και μεγαλύτερη από αυτή που έχουμε όταν το δεχόμαστε! Γι΄αυτό και εμείς, ανάμεσα στις καταπληκτικές επιλογές δώρων που θα βρείτε στις σελίδες του e-shop μας, έχουμε ξεχωρίσει κάποια τα οποία και σας προτείνουμε, εξηγώντας μαζί και τον λόγο που κατάφεραν και εισήλθαν στη λίστα με τα αγαπημένα μας.\nLaura Mercier, the Art Of Exotic Colour Collection\nΓιατί τη ξεχωρίσαμε; Αν λέγαμε στη Laura Mercier ότι θέλουμε μια παλέτα που να μας βγάλει από τις δύσκολες στιγμές προσφέροντας μας άμεσα υγεία και χρώμα, δε θα μπορούσε να έχει δημιουργήσει κάτι καλύτερο. Και τη βρίσκουμε μόνο εδώ!\nΣε ποιον να τη χαρίσετε: Σε όποια γυναίκα λατρεύει το μακιγιάζ και θέλει όλα τα απαραίτητα σε μια παλέτα. Ιδανικό για όλες τις ηλικίες, καθώς τα χρώματα είναι «εύκολα» και ταιριάζουν σε όλες τις επιδερμίδες.\nΑcqua di Parma, Colonia Gift Set\nΓιατί τo ξεχωρίσαμε; Γιατί στην τιμή του υπέροχου αυτού αρώματος, χαρίζουμε και δύο προιόντα μπάνιου μέσα σε ένα κουτί που αποτελεί από μόνο του δώρο και ακόμη και αν το άρωμα τελειώσει, αυτό θα μείνει!\nΣε ποιον να τo χαρίσετε: Σε άντρες που αγαπούν διαχρονικά αρώματα και τους αρέσει να έχουν στη συλλογή τους κάτι πολυτελές και κλασικό. Αν ανάμεσα στους ανθρώπους που έχετε στους παραλήπτες δώρων σας έχετε κάποιον που να είναι real gentleman, μόλις βρήκατε το δώρο του.\nLa Mer, The Endless Hydration Collection\nΓιατί τo ξεχωρίσαμε; Έχει συγκεντρωμένες όλες τις ανάγκες ενυδάτωσης σε ένα σετ! Μάσκα, κρέμα, serum, φροντίδα ματιών σε μια συλλογή ενυδάτωσης που θα μοιράσει λόγους για χαμόγελα.\nΣε ποιον να τo χαρίσετε: Η ενυδάτωση είναι υπόθεση όλων, οπότε το σετ αυτό ταιριάζει σε κάθε γυναίκα ή και άντρα. Επιλέξτε τον άνθρωπο εκείνο που θα αναγνωρίσει την ποιότητα πίσω από τη μάρκα και την μοναδικότητα των συνθέσεων της La Mer και χαρίστε του αφορμή για να λάμψει.\nClarisonic Mia Fit Pink Set\nΓιατί τo ξεχωρίσαμε; Γιατί είναι μια ξεχωριστή συσκευή που σέβεται την επιδερμίδα και προσφέρει επαγγελματικό καθαρισμό στο σπίτι! Όσες γυναίκες το έχουν εντάξει στη ρουτίνα τους, δεν το αλλάζουν με τίποτα, ενώ τα αποτελέσματα αυτής της συνήθειας είναι εμφανέστατα. Η εορταστική εκδοχή του είναι ακόμη πιο αξιολάτρυετη!.\nΣε ποιον να τo χαρίσετε: Στη γυναίκα που λατρεύει να περιποιείται την επιδερμίδα της με τον καλύτερο τρόπο. Ποια φίλη/συγγενής/συνεργάτης δε θα σας ευχαριστεί που σκεφτήκατε έτσι την ομορφιά του δέρματός της!\nDiptyque, Set of 3 candles set\nΓιατί τo ξεχωρίσαμε; Κάθε χρόνο περιμένουμε με αγωνία να δούμε τι προτείνει ο οίκος και κάθε Χριστούγεννα μας εντυπωσιάζει. Φέτος, κάνουμε μια βόλτα στους αστερισμούς!\nΣε ποιον να τo χαρίσετε: Στους design lovers, σε όσους αγαπούν τα κεριά και λατρεύουν τα αντικείμενα σπιτιού.


Να γίνεις ίσος με αυτούς που διοικείς, γιατί, όπως λέει η Καινή Διαθήκη, «μην καταδυναστεύετε αυτούς που ποιμαίνετε», και μην τους εξουσιάζετε, όπως κάνουν οι ηγέτες στον κόσμο. Γιατί όποιος θέλει να είναι πρώτος πρέπει να γίνει δούλος όλων, έτσι όρισε ο Κύριος. Και γενικά, να κυνηγάς τηνταπεινοφροσύνη σαν να ήσουν ερωτευμένος μαζί της. «Αγάπησέ την και θα σε δοξάσει». Έτσι θα βρεις το δρόμο για την αληθινή δόξα, τη δόξα που δίνει ο Θεός.


Αντίσταση στις γειτονιές!: Απέλαση Ρώσων διπλωματών - απάντηση της Ρωσίας - η επιστροφή του κινδύνου από το Βορρά\nΗ ΠΛΗΡΗΣ ΠΡΟΣΔΕΣΗ ΣΤΟ ΑΜΕΡΙΚΑΝΙΚΟ ΠΟΛΕΜΙΚΟ ΑΡΜΑ\nΦΕΡΝΕΙ ΕΠΙΚΙΝΔΥΝΕΣ ΕΞΕΛΙΞΕΙΣ ΓΙΑ ΤΟ ΛΑΟ ΜΑΣ\n“Η εποχή που θεωρούνταν διπλωματία το να κάνεις την κότα πέρασε”. Με αυτή τη δήλωση ο ΥΠΕΞ Κοτζιάς επιχείρησε να δικαιολογήσει την πριν από ένα μήνα κίνηση της κυβέρνησης να απελάσει δυο Ρώσους διπλωμάτες και να απαγορεύσει την είσοδο στη χώρα άλλων δύο “για παράνομες ενέργειες κατά της εθνικής ασφάλειας”. Συνεχίζοντας, κορδώθηκε σα παγόνι αλλά τα κακαρίσματα για “εθνική ανεξαρτησία”, “πολυδιάστατη εξωτερική πολιτική” και “πατριωτισμό” σε αντίθεση με τους “προσκυνημένους”(!), έδωσαν και πήραν. Έχει γίνει δεύτερη φύση των Συριζέων το ψέμα, η υποκρισία, το να κάνουν το μαύρο άσπρο, αλλά όσο και να προσπαθούν να κρύψουν την ολοκληρωτική ευθυγράμμιση και υπηρέτηση των αμερικανονατοϊκών επιλογών, η πραγματικότητα δεν τους αφήνει.\nΗ δημοσιοποίηση της απέλασης ανήμερα της πρώτης ημέρας της Συνόδου Κορυφής του ΝΑΤΟ, η “διαρροή” της μέσω της Καθημερινής του Παπαχελά και η στήριξή της από τις ΗΠΑ -πριν καν την αναγγείλει το ελληνικό ΥΠΕΞ επισήμως- ήταν μια κίνηση που στόχευε να επισημοποιήσει διεθνώς την ανάληψη από την κυβέρνηση του ρόλου του “γεωπολιτικού μεντεσέ” των Βαλκανίων, που της ανέθεσαν τα αφεντικά της Ουάσιγκτον. Μια κίνηση χωρίς προηγούμενο, καθώς ακόμη και στην μετεμφυλιακή-ψυχροπολεμική περίοδο δεν υπήρξε ανάλογο περιστατικό για διπλωμάτες χωρών του Συμφώνου της Βαρσοβίας. Αλλά και πρόσφατα, με την υπόθεση Σκριπάλ, την ώρα που άλλοι δυτικοί σύμμαχοι απέλασαν Ρώσους διπλωμάτες, η κυβέρνηση δεν έπραξε το ίδιο. Η σημερινή της στάση αποτελεί μια ιδιαίτερη τομή στην πολιτική της εξάρτησης και της υποτέλειας, με ενεργή συμμετοχή στο κλείσιμο των δρόμων της Ρώσικης επιρροής στα Βαλκάνια, με αντίστοιχο κλείσιμο των οικονομικών - εμπορικών σχέσεων με τη Μόσχα.\nΟι σχέσεις αυτές πάντα ορίζονταν από το “ανήκομεν στη Δύση” και καθορίζονταν από τις “χαραμάδες”, τα κενά, δηλαδή, που άφηναν ή δημιουργούνταν από τις αντιθέσεις των ΗΠΑ-ΕΕ. Τα εξοπλιστικά προγράμματα και ο αγωγός Μπουργκάς-Αλεξανδρούπολη είναι ενδεικτικά παραδείγματα την προηγούμενη δεκαετία των σχέσεων που επιχειρήθηκε να αναπτυχθούν με τη Ρωσία του Πούτιν, αλλά συνάντησαν την αντίδραση των ΗΠΑ και δεν προχώρησαν. Αντιδράσεις που συνδέθηκαν με την πτώση της κυβέρνησης Καραμανλή, το σενάριο από τους Ρώσους για σχέδιο δολοφονίας του, τις υποκλοπές κοκ.\nΗ “πρώτη φορά αριστερά” κυβέρνηση ξεκίνησε διαπραγματευόμενη “πολυδιάστατα” με την επίσκεψη του Τσίπρα στη Μόσχα, του Πούτιν στην Αθήνα και με τιμώμενη χώρα στη ΔΕΘ του 2016 τη Ρωσία. Και μετά από όλα αυτά, κατέληξε υποτασσόμενη μονοδιάστατα στα αμερικανονατοϊκά συμφέροντα, στο ταξίδι του Τσίπρα στην Ουκρανία, τη διατήρηση της διακοπής σχέσεων με τη Συρία καθώς και στη φετινή ΔΕΘ, με τιμώμενη χώρα τις ΗΠΑ και την απώθηση των Ρώσων από την περιοχή με τη δική της συμβολή στην ένταξη των γειτονικών χωρών στο ΝΑΤΟ. “Οι ΗΠΑ και η Ελλάδα συμφωνούμε απόλυτα ότι αυτές οι χώρες πρέπει να προχωρήσουν πιο κοντά στην ένταξη στην ΕΕ και στο ΝΑΤΟ, εάν το επιλέξουν. Είναι ένα όραμα που μοιραζόμαστε η Ουάσιγκτον και η Αθήνα, όχι όμως απαραίτητα και όλοι οι άλλοι”, είχε πει ο αμερικάνος πρέσβης Πάιατ στην Καθημερινή (Σεπτέμβρης 2017). Είναι ό ίδιος που δήλωνε ότι “υπάρχουν πολλές ρωσικές επενδύσεις, έντονη ρωσική δραστηριότητα. Έτσι, εμείς εργαζόμαστε ώστε να υπάρχουν εναλλακτικές σε αυτό”, για να εκφράσει τη δυσαρέσκειά του για τη συμμετοχή του Σαββίδη στο σχήμα αγοράς του ΟΛΘ. Σχεδόν όλες οι προτάσεις εξαγοράς επιχειρήσεων του δημοσίου από ρώσικα κεφάλαια αντιμετώπισαν αρνήσεις ή κωλύματα από την ελληνική πλευρά (ΤΡΕΝΟΣΕ, ΔΕΠΑ, Ναυπηγεία Σύρου, αγωγός φυσικού αερίου Turkish Stream κ.ά).\nΑντίθετα, έγιναν πράξη επιλογές στήριξης της κυριαρχίας των ΗΠΑ στη χώρα, προσθέτοντας στη βάση της Σούδας την Αλεξανδρούπολη, ως βάση αμερικανικών ελικοπτέρων και την χρησιμοποίηση του λιμανιού της ως θαλάσσιου σταθμού μεταφόρτωσης αμερικανικού σχιστολιθικού αερίου μέσω του IGB και του TAP στην Ευρώπη (ανταγωνιστικού στο ρωσικό φυσικό αέριο) καθώς και τη Λάρισα ως νέα βάση κατασκοπευτικών και βομβαρδιστικών drones. Σε όλα αυτά προστίθεται και η διατεταγμένη συνεργασία Ελλάδας – Κύπρου – Ισραήλ, μαζί με τις συνεχείς ασκήσεις ετοιμασίας πόλεμου, ασκήσεις που κάνουν από κοινού η χώρας μας και το Ισραήλ, την ώρα μάλιστα που οι σιωνιστές δολοφονούν τους Παλαιστινίους, εφαρμόζουν νέο απαρτχάιντ και οι ΗΠΑ ανακηρύσσουν την Ιερουσαλήμ σε πρωτεύουσά του.\nΤο μήνυμα το πήραν οι Ρώσοι, που αφού αναφέρθηκαν απαξιωτικά για τον Κοτζιά (κάνει τουρισμό με τα λεφτά των Ελλήνων!!) έδειξαν τις ΗΠΑ πίσω από τις απελάσεις, τονίζοντας ότι θα απαντήσουν ανάλογα. Μόνο που ως απάντηση δεν θα είναι μόνο η αντίστοιχη κίνηση απελάσεων των δύο ελλήνων διπλωματών ή οι ματαιώσεις των επισκέψεων του Λαβρόφ στην Αθήνα ή του Τσίπρα στη Μόσχα. Η κατανόηση ότι στη χώρα μας η κυβέρνηση κινείται εχθρικά προς τη Ρωσία θα έχει και συνολικότερες και επικίνδυνες για το λαό μας απαντήσεις από τη μεριά της.\nΗ κίνηση της απέλασης έχει και δευτερεύουσες πλευρές. Ανοίγει το δρόμο για αντίστοιχες κινήσεις στη FYROM, με τον Ζάεφ μάλιστα να παίρνει την ευκαιρία και να καταγγέλλει ρώσικο δάκτυλο -φωτογραφίζοντας τον Σαββίδη- για εξαγορά των πολιτών που αντιτίθενται στη συμφωνία των Πρεσπών. Επίσης, έχει και εσωτερική χρήση, με κυβερνητικά στελέχη να αφήνουν υπονοούμενα για ρώσικη συμμετοχή (αναφορές στη δραστηριότητα της Αυτοκρατορικής Ορθόδοξης Παλαιστινιακής Ένωσης) και υποκίνηση στα συλλαλητήρια για το “Μακεδονικό”.\nΤέλος να σημειώσουμε δυο στοιχεία. Πρώτο είναι η σιωπή της ΝΔ. Κουβέντα δεν έβγαλε για την απέλαση, κρατώντας στάση πλήρους συμμόρφωσης και απλά κάτι ψέλλισε ο Κουμουτσάκος για ρώσους τουρίστες(;). Δεύτερο, η συμμετοχή της εκκλησίας στην απώθηση της Ρωσίας από τα Βαλκάνια (αναγνώριση από το Πατριαρχείο της Κωνσταντινούπολης ως αυτοκέφαλη της εκκλησίας του Κιέβου και της εκκλησίας της Αχρίδας ενάντια στα Πατριαρχεία Ρωσίας και Σερβίας αντίστοιχα).\nΑμερικανονατοϊκοί, ιδού η χώρα σας. Η κυβέρνηση ΣΥΡΙΖΑ-ΑΝΕΛ παραδίδει τον τόπο μας στους εμπρηστές του πολέμου, συνδέοντας και το δικό της μέλλον με την ολοκληρωτική συμμόρφωση και δουλικότητα στις επιλογές των υπερατλαντικών αφεντικών και ειδικότερα στην απώθηση-περικύκλωση της Ρωσίας, εμπλέκοντας τη χώρα άμεσα και ενεργά στον μεταξύ τους ανταγωνισμό. Και επειδή πολύ κουβέντα γίνεται για τα ζώα, είναι γνωστό τι παθαίνουν τα βατράχια όταν μαλώνουν τα βουβάλια...\nστις 11:50 μ.μ. από Αντίσταση στις γειτονιές θέματα: πολιτικη, Ρωσία, F


Το ΧρονοΛόγιο Σήμερα...: 9 Απριλίου\n1824... Νίκη των Ελλήνων κατά των Τούρκων στη Χαιρώνεια.\n1829... Ο Γκίκας Βούλγαρης είναι ο πρώτος Έλληνας που πατά το πόδι του στην Αυστραλία. Ήταν γνωστός στους Αυστραλούς της εποχής του ως Τζίνγκερ και είχε καταδικαστεί για πειρατεία στ'ανοιχτά της Κρήτης. Αρχικά, καταδικάστηκε σε θάνατο από τους Βρετανούς και στη συνέχεια σε φυλάκιση και εξορία στην Αυστραλία.\n1836... ψηφίζεται ο πρώτος πολεοδομικός νόμος της Αθήνας.\n1870... Σφαγή στο Δήλεσι. Η συμμορία των αδελφών Αρβανιτάκη σκοτώνει τους ομήρους που είχε συλλάβει στο Πικέρμι (30 Μαρτίου 1870) επειδή οι αρχές δεν ικανοποίησαν τα αιτήματά τους για λύτρα και αμνηστία. Διεθνής διασυρμός της χώρας μας, επειδή οι όμηροι ήταν Βρετανοί περιηγητές.\n1906... ξεκινά η μεσοολυμπιάδα στην Αθήνα.\n1911... ο Κωστής Παλαμάς, γραμματέας του Πανεπιστημίου Αθηνών, τιμωρείται με μηνιαία παύση, επειδή υπεραμύνθηκε της δημοτικής γλώσσας.\n1919... οι Έλληνες διαμαρτύρονται για την κατάσταση στη Βόρειο Ήπειρο.\n1923... η ελληνική Κυβέρνηση διαμαρτύρεται προς τους Συμμάχους και την Κοινωνία των Εθνών για την τραγική κατάσταση στην οποία βρίσκονταν οι Έλληνες, που είναι αιχμάλωτοι των Τούρκων.\n1941... η Θεσσαλονίκη καταλαμβάνεται από τους Ναζί.\n1945... η Ελλάδα επαναλαμβάνει τις διπλωματικές σχέσεις της με την Αργεντινή.\n1953... Ο υπουργός Συντονισμού Σ.Μαρκεζίνης ανακοινώνει την υποτίμηση της δραχμής έναντι του αμερικανικού δολαρίου.\nΗ ισοτιμία καθορίζεται σε ένα δολάριο προς 30.000 δραχμές.\n1953... η είδηση, που κυριαρχεί στην Ελλάδα και στον ευρύ επιστημονικό κόσμο είναι η αναγγελία των γάμων του διαπρεπή εφευρέτη της πενικιλίνης Αλεξάντερ Φλέμινγκ και της Ελληνίδας συνεργάτιδάς του Αμαλίας Κατσούρη.\n1969... εγκαινιάζεται στην Ελλάδα ο νέος πομπός τηλεόρασης των Ενόπλων Δυνάμεων, στον Υμηττό.\n1970... ισχυρός σεισμός, με επίκεντρο τον Κορινθιακό, προκαλεί ζημιές σε οικήματα.\n1980... στην Ελλάδα, βαλίτσα-βόμβα εκρήγνυται λίγο πριν φορτωθεί σε αεροσκάφος της Ολυμπιακής Αεροπορίας.\n1981... στην Αθήνα, εκατοντάδες άτομα νοσηλεύονται στο νοσοκομείο λόγω του νέφους, το οποίο έχει κατέβει στα 80 μέτρα.\n1989... δημοσιοποιείται νέα κασέτα του Γιώργου Κοσκωτά, που στρέφεται εναντίον του πρωθυπουργού Ανδρέα Παπανδρέου και του Αγαμέμνονα Κουτσόγιωργα.\n1991... στην Κωνσταντινούπολη, εμπρηστική ενέργεια σε ελληνικό τουριστικό λεωφορείο προκαλεί το θάνατο 36 Ελλήνων εκδρομέων.\n1995... διεξάγεται το 6ο Παγκόσμιο Κύπελλο Μαραθωνίου της IAAF στην Αθήνα. Νικητής στους άνδρες ο Κενυάτης Douglas Wakihuri με 2:12.01 και στις γυναίκες η Ρουμάνα Anuta Catuna με 2:31.10. Πρώτοι από τους Έλληνες, ο Σπύρος Ανδριόπουλος (28ος) και η Μαρία Πολύζου (41η).\n1996... στις ΗΠΑ, τα ελληνοτουρκικά βρίσκονται στο επίκεντρο των συνομιλιών, που έχει ο πρωθυπουργός Κώστας Σημίτης με τον Πρόεδρο Μπιλ Κλίντον.\n193... ο Σεπτίμος Σεβήρος ανακηρύσσεται από το στρατό αυτοκράτορας της Ρωμαϊκής Αυτοκρατορίας.\n1241... οι μογγολικές δυνάμεις νικούν τους στρατούς της Πολωνίας και της Γερμανίας στη Μάχη του Λίεγκνιτς.\n1682... ο Γάλλος Ρομπέρ ντε λα Σαλ, ανακαλύπτει τις εκβολές του ποταμού Μισισιπή, διεκδικεί για τη Γαλλία την περιοχή και την ονομάζει Λουϊζιάνα.\n1867... με μία ψήφο διαφορά, η Γερουσία των ΗΠΑ επικυρώνει τη συνθήκη με τη Ρωσία για την αγορά της Αλάσκα.\n1900... στη Νότια Αφρική, βρετανικά στρατεύματα νικούν τους Μπόερς στο Κρουνστάντ.\n1912... διεξάγεται ο πρώτος αγώνας επίδειξης μπέιζμπολ στο Fenway Park της Βοστόνης ανάμεσα στους Red Sox και στο Harvard.\n1914... προβάλλεται στο Λονδίνο το πρώτο έγχρωμο φιλμ στην ιστορία του κινηματογράφου. Είναι το δράμα "World, Flesh & Devil".\n1928... η Τουρκία γίνεται λαϊκό κράτος, διαχωρίζοντας την πολιτική από τη θρησκεία.\n1933... ο πρώην καγκελάριος της Γερμανίας Φον Πάπεν μεταβαίνει στη Ρώμη για να ζητήσει την υποστήριξη του Βατικανού, ώστε να ιδρύσει εκ νέου το Γερμανικό Κόμμα του Κέντρου.\n1940... κατά τη διάρκεια του Β' Παγκοσμίου Πολέμου οι Ναζί καταλαμβάνουν τη Δανία και προχωρούν προς το Όσλο.\n1941... ιδρύεται το Hall of Fame του γκολφ.\n1942... οι συμμαχικές δυνάμεις (Αμερικανοί και Φιλιππινέζοι) συντρίβονται από τους Ιάπωνες στη Χερσόνησο του Μπαταάν.\n1945... το NFL θεσπίζει κανόνα σύμφωνα με τον οποίο οι παίκτες είναι υποχρεωμένοι να φορούν κάλτσες σε όλους τους αγώνες.\n1947... οι ανεμοστρόβιλοι Γκλέζιερ, Χίγκινς και Γούντουαρντ σκοτώνουν 181 άτομα και τραυματίζουν 970 στις πολιτείες του Τέξας, της Οκλαχόμα και του Κάνσας.\n1959... η NASA ανακοινώνει την επιλογή των επτά κοσμοναυτών, που θα επανδρώσουν την αποστολή Mercury.\n1959... οι Boston Celtics κερδίζουν το όγδοο συνεχόμενο πρωτάθλημα μπάσκετ στο NBA.\n1962... δύο Ανατολικογερμανοί διαφεύγουν στη Δυτική Γερμανία, συντρίβοντας το φορτηγό τους πάνω στο Τείχος του Βερολίνου.\n1962... το μιούζικαλ "Γουέστ Σάιντ Στόρι› κερδίζει το Όσκαρ Καλύτερης Ταινίας.\n1963... ο πρώην πρωθυπουργός της Βρετανίας σερ Ουίνστον Τσόρτσιλ αναγορεύεται επίτιμος πολίτης των ΗΠΑ. Αυτή η τιμή αποδίδεται για πρώτη φορά στην ιστορία των ΗΠΑ με διακήρυξη του Προέδρου Κένεντι.\n1965... ανοίγει τις πόρτες του το μεγαλύτερο κλειστό στάδιο του κόσμου, το Houston Astrodome, φιλοξενώντας τον πρώτο αγώνα μπέιζμπολ, που γίνεται σε κλειστό γήπεδο, Astros- Yankees (2-1). Στον αγώνα αυτόν ο Mickey Mantle κάνει το πρώτο του home run σε κλειστό γήπεδο.\n1966... η Σοφία Λόρεν παντρεύεται τον Κάρλο Πόντι στο Παρίσι.\n1967... το πρώτο Μπόινγκ 737 κάνει την παρθενική του πτήση.\n1972... οι Σοβιετικοί υπογράφουν αντισιωνιστική και αντιαποικιακή συνθήκη με το Ιράκ.\n1974... η Ινδία, το Πακιστάν και το Μπανγκλαντές καταλήγουν σε συμφωνία για την ανταλλαγή κρατουμένων του πολέμου του 1971.\n1976... το Kingdome ανοίγει τις πύλες του με τον αγώνα ποδοσφαίρου Seattle- New York.\n1979... ο "Ο Ελαφοκυνηγός" κερδίζει το Όσκαρ καλύτερης ταινίας.\n1984... η Νικαράγουα ζητά από το Διεθνές Δικαστήριο να κηρύξει παράνομη την υποστήριξη των ΗΠΑ στις επιδρομές των ανταρτών.\n1986... η γαλλική Κυβέρνηση αποφασίζει τη μη ιδιωτικοποίηση της αυτοκινητοβιομηχανίας Renault.\n1987... για τρίτη φορά ο Wayne Gretzky σημειώνει 7 γκολ σε αγώνα του Stanley Cup και γίνεται ο πρώτος σκόρερ στα playoffs του χόκεϊ ξεπερνώντας τον Jean Beliveau.\n1988... ο 17χρονος Άλαν Σίρερ γίνεται ο νεότερος παίκτης, που σημειώνει χατ-τρικ στην Αγγλία, στον αγώνα Σαουθάμπτον - Άρσεναλ 4-2.\n1988... ο Alan Shearer της Σαουθάμπτον γίνεται ο νεότερος ποδοσφαιριστής (17 ετών και 240 ημερών) που σημειώνει χατ-τρικ σε αγώνα της Α' Κατηγορίας εναντίον της Άρσεναλ.\n1989... ο Μάικ Τάισον ξυλοφορτώνει έναν παρκαδόρο, επειδή του είπε να μετακινήσει το αυτοκίνητό του.\n1991... η Γεωργία ανακηρύσσεται ανεξάρτητη από τη Σοβιετική Ένωση.\n1992... ο Παναμέζος δικτάτορας Μανουέλ Νοριέγκα καταδικάζεται για οκτώ εγκλήματα.\n1992... ο Σαλί Μπερίσα εκλέγεται πρώτος, από την εποχή του Β' Παγκοσμίου Πολέμου, μη κομμουνιστής Πρόεδρος της Αλβανίας.\n1993... στην Ινδία, 100 άτομα σκοτώνονται από τυφώνα, που σαρώνει το κρατίδιο της Δυτικής Βεγγάλης.\n1994... αμερικανικά, γαλλικά και βελγικά στρατεύματα φτάνουν στη Ρουάντα για να βοηθήσουν στην απομάκρυνση των ξένων από τη χώρα, που μαστίζεται από φυλετικές συγκρούσεις.\n1994... στην Ιταλία, η Λέγκα του Βορρά ζητεί τη μετονομασία της χώρας σε Ιταλική Ένωση, εμμένοντας στη θέση της για ομόσπονδο κράτος.\n1995... στη Γάζα, η ισλαμική οργάνωση Τζιχάντ πραγματοποιεί δύο επιθέσεις με παγιδευμένα αυτοκίνητα εναντίον των Ισραηλινών, με αποτέλεσμα να σκοτωθούν επτά άτομα.\n1995... στο Περού, ο Πρόεδρος Αλμπέρτο Φουτζιμόρι κερδίζει δεύτερη πενταετή θητεία, κατά τις πρώτες προεδρικές εκλογές από το 1980 που γίνονται σε ειρηνικό κλίμα.\n1997... στην Αλβανία, οι εννέα βουλευτές του Σοσιαλιστικού Κόμματος επιστρέφουν στη Βουλή, τερματίζοντας ενός χρόνου αποχή.\n1999... δολοφονείται ο Πρόεδρος της Νιγηρίας Ιμπραήμ Μπαρέ Μαϊνασάρα.\n1999... ο Ισμαήλ Ομάρ Γκιουλέχ εκλέγεται Πρόεδρος του Τζιμπουτί.\n2003... στο κέντρο της Βαγδάτης προελαύνουν αμερικανικά άρματα μάχης, καθώς το καθεστώς του Σαντάμ Χουσεΐν, που διήρκεσε 24 χρόνια, καταρρέει στο χάος και στη λεηλασία. Με τον πλήρη έλεγχο των πετρελαιοπηγών, αλλά και την κατάληψη του Τικρίτ, από τις αμερικανικές δυνάμεις, τερματίζεται το καθεστώτος του Σαντάμ, στο Ιράκ.\n1821... γεννιέται ο Γάλλος ποιητής Κάρολος Μποντλέρ.\n1830... γεννιέται ο Βρετανός φωτογράφος και πρωτοπόρος της κινούμενης εικόνας, Έντουαρντ Μούιμπριτζ.\n1872... γεννιέται ο Λεόν Μπλουμ, σοσιαλιστής ηγέτης και πρωθυπουργός της Γαλλίας.\n1904... γεννιέται ο Αμερικανός μουσικός της τζαζ, Σάρκεϊ Μπονάνο.\n1908... γεννιέται ο Ούγγρος ζωγράφος Βίκτορ Βασαρέλι, γαλλο-ούγγρος εικαστικός καλλιτέχνης, που θεωρήται ο πατέρας της op-art (''οπτικής τέχνης'').\n1912... γεννιέται ο Ρώσος συγγραφέας Λεβ Κοπέλεφ.\n1919... γεννιέται ο Πρέσπερ Έκερτ, εφευρέτης του υπολογιστή ENIAC.\n1926... γεννιέται ο εκδότης του περιοδικού Playboy, Χιού Χέφνερ.\n1933... γεννιέται ο Γάλλος ηθοποιός, Ζαν Πολ Μπελμοντό.\n1933... γεννιέται ο Ιταλός ηθοποιός Τζιάν Μαρία Βολοντέ.\n1942... γεννιέται η Ρωσίδα σκιέρ Γκαλίνα Κουλάκοβα.\n1954... γεννιέται ο Αμερικανός ηθοποιός, Ντένις Κουέιντ.\n1968... γεννιέται ο χρυσός Ολυμπιονίκης της Ελληνορωμαϊκής Πάλης, ο Αμερικανός Τομ Μπραντ.\n491... πεθαίνει ο Αυτοκράτορας του Βυζαντίου, Ζήνων.\n879... πεθαίνει ο βασιλιάς της Γαλλίας, Λουδοβίκος Β'.\n1553... πεθαίνει ο Γάλλος συγγραφέας Φρανσουά Ραμπελέ.\n1626... πεθαίνει ο Βρετανός φιλόσοφος και πολιτικός Φράνσις Μπέικον.\n1959... στις ΗΠΑ, πεθαίνει σε ηλικία 89 ετών ο αρχιτέκτονας Φρανκ Λόιντ Ράιτ, γνωστός για τα μεγάλα κτήρια που κατασκεύασε αλλά και για τις προκλητικές του δηλώσεις.\n2000... πεθαίνει ο Άκης Πάνου, λαϊκός συνθέτης.\nΑναρτήθηκε από el1 στις 11:27 μ.μ.


Τουρκική «αξιολόγηση» για την Ελλάδα: «Είναι ευάλωτη σε αποβάσεις»\nΈνα πολύ απειλητικό άρθρο για την Ελλάδα δημοσίευσε το τουρκικό περιοδικό «C4Defence» στο τεύχος του περασμένου Δεκεμβρίου όπου αναφέρεται το ευάλωτο της χώρας σε αποβάσεις!\nΤο άρθρο που φέρει τον τίτλο «Αξιολόγηση της Ελλάδας» [‘Yunanistan Değerlendirmesi’] υπογράφεται από τον Δρ Μπασάλ Μπαϊσάλ (Başar Baysal), επισημαίνει ότι «Η Ελλάδα που βλέπει τον εαυτό της ως εκπρόσωπο του Ελληνικού Πολιτισμού, μια χώρα που έχει πολλά νησιά, είναι ανοιχτή σε ναυτικές αποβάσεις».\nΟ Μπασάλ Μπαϊσάλ γράφει:\n«Η πρωτεύουσα και οι μεγάλες πόλεις της χώρας βρίσκονται συνήθως στις πεδιάδες στα νότια και ανατολικά της χώρας.\nΣε μια επιχείρηση που θα γίνει από τη θάλασσα, είναι πιθανό ο στρατός που διαθέτει μεγάλο αριθμό προσωπικού να φτάσει γρήγορα στις μεγάλες πόλεις της Ελλάδας.\nΔεδομένου ότι η Ελλάδα δεν είναι πολύ μεγάλη χώρα σε έκταση, το βάθος άμυνας είναι περιορισμένο.\nΗ ύπαρξη πολλών νησιών μακριά από την ηπειρωτική χώρα δυσκολεύει επίσης την Ελλάδα να υπερασπιστεί τα νησιά κατά τη διάρκεια του πολέμου.\nΔεν υπάρχει κανένα φυσικό στοιχείο που να μπορεί να αντέξει η ελληνική άμυνα μέχρι τον ποταμό Νέστο απέναντι σε επίθεση από τη Δυτική Θράκη.\nΗ γεωγραφία είναι σε μειονεκτική θέση όσον αφορά την άμυνα στη γραμμή ανατολής-δύσης. Απέναντι στις επιθέσεις που μπορεί να προέρχονται από τη γραμμή βορρά-νότου, το βάθος άμυνας είναι σχετικά υψηλότερο».\nΟ Μπαϊσάλ που είναι λέκτορας στο πανεπιστήμιο Μπιλίμ της Άγκυρας, στο τμήμα Πολιτικής Επιστήμης, επισημαίνει ότι η Ελλάδα θέλει στρατηγικά να κυριαρχήσει στο Αιγαίο και την Ανατολική Μεσόγειο και ότι αυτό είναι κάτι που δεν το αποδέχεται η Τουρκία.\nΤο άρθρο αυτό γράφτηκε στα πλαίσια δημιουργίας πολεμικού κλίματος ενάντια στην Ελλάδα αλλά και κυρίως για να δημιουργήσει φοβικά σύνδρομα στο ελληνικό πολιτικό σύστημα και την οικονομική ελίτ της χώρας για να προχωρήσουν σε υποχωρήσεις και παραχωρήσεις.\nPrevious Η Τουρκία θέτει θέμα ιδιοκτησίας των νησιών του Αιγαίου\nNext Ακάρ – Εκτός ελέγχου ο τούρκος υπουργός Άμυνας «Μην κάνει το λάθος η Ελλάδα


Λήγει ἡ νηστεία μετά τήν «πρώτη Ἀνάσταση»; – Κύριος Ἰησοῦς Χριστός-Ὑπεραγία Θεοτόκος\nΣε όλες τις γιορτές η νηστεία λήγει με τη Θεία Λειτουργία της ημέρας της εορτής. Το ίδιο συμβαίνει και με τη νηστεία του Πάσχα.\nΤα πράγματα όμως είναι λίγο πιο σύνθετα, καθώς το Μεγάλο Σάββατο το πρωί τελείται στους Ναούς μας η λεγόμενη «πρώτη Ανάσταση» και πολλοί νομίζουν ότι πλέον έληξε η νηστεία. Ο ιερέας με πολλή χαρά πετά φύλλα δάφνης στο Ναό, ενώ ταυτόχρονα χτυπούν τάλαντα και τα στασίδια, κινούν τους πολυέλεους, εκφράζοντας την μεγάλη χαρά για την επερχόμενη Ανάσταση. Η σχετική φράση «ανάστα ο Θεός κρίνων την γην» αποτελεί μία πρόσκληση προς τον νεκρό Κύριο να αναστηθεί και να αποδώσει δικαιοσύνη. Η προσμονή εκφράζεται και μέσα από το γενικότερο κλίμα της ακολουθίας, από τα χαρμόσυνα άμφια των ιερέων και τα αναγνώσματα που στρέφουν την προσοχή μας σε αυτό που πρόκειται να ακολουθήσει.Στην πραγματικότητα το πρωί του Μεγάλου Σαββάτου τελείται ο Εσπερινός της Κυριακής του Πάσχα. Ακολουθώντας την μετάθεση και των άλλων ακολουθιών της Μεγάλης Εβδομάδας (κάθε απόγευμα τελείται ο όρθρος της επομένης ημέρας) το απόγευμα της Μεγάλης Παρασκευής τελείται ο όρθρος του Μεγάλου Σαββάτου. Το επόμενο πρωί, έχουμε την ακολουθία του Εσπερινού του Πάσχα, η οποία ενώνεται με τη Θεία Λειτουργία του Μεγάλου Βασιλείου. Εκτός από τα τροπάρια της ημέρας διαβάζονται αναγνώσματα από την Παλαιά Διαθήκη (αρχή του βιβλίου της Γενέσεως, ο Ιωνάς στο κήτος, ο Ύμνος των Τριών Παίδων) που σχετίζονται με την ημέρα.\nΗ νυκτερινή ακολουθία αποτελείται από την ακολουθία της Αναστάσεως, τον όρθρο της Κυριακής του Πάσχα και την αναστάσιμη Θεία Λειτουργία του αγ. Ιωάννου Χρυσοστόμου. Με την τέλεσή της λήγει και η μακρά περίοδος της νηστείας. Μάλιστα, με ειδική ευχή ευλογούνται αυγά και τυρί και προσφέρονται ως ευλογία στους πιστούς. Στα μοναστήρια το Πασχαλινό τραπέζι ακολουθεί αμέσως μετά τη Θεία Λειτουργία, ως η φυσική προέκτασή της.\nΤο Μεγάλο Σάββατο είναι το μόνο Σάββατο όλου του έτους κατά το οποίο τηρούμε αυστηρή άλαδη νηστεία, καθώς ο Χριστός, σύμφωνα με τη διδασκαλία της Εκκλησίας βρίσκεται στον Άδη. Επίσης, η νηστεία δεν λήγει με το «Χριστός Ανέστη» της δωδεκάτης νυκτερινής, καθώς η Ανάσταση στη συνείδηση της Εκκλησίας συνδέεται με το μυστήριο της Θείας Ευχαριστίας.\nΗ πρωϊνή ακολουθία με το χαρμόσυνο «ανάστα ο Θεός κρίνων την γην» αποτελεί το προανάκρουσμα της Ανάστασης και όχι την ίδια την Ανάσταση, η οποία θα ακολουθήσει το βράδυ οπότε θα λήξει και η νηστεία.\nΑΝΑΣΤΑΣΗ ΚΥΡΙΟΥ, ΝΗΣΤΕΙΑ, ΟΡΘΟΔΟΞΕΣ ΑΠΑΝΤΗΣΕΙΣ ΑΝΑΣΤΑΣΗ ΚΥΡΙΟΥ, ΝΗΣΤΕΙΑ, ΟΡΘΟΔΟΞΕΣ ΑΠΑΝΤΗΣΕΙΣ, ΠΑΣΧΑ\nPrevious PostἘξομολόγηση σέ κελλιά ὑψίστης ἀσφαλείας στή Ρωσία…\nNext PostΤῇ Ἁγία καί Μεγάλη Παρασκευή – Εἰς τό Σωτήριον Πάθος (Ἠλίας Μηνιάτης, Ἐπίσκοπος Κερνίκης καί Καλαβρύτων)\nΜεγάλη Σαρακοστή: γιατί ὀνομάζεται ἔτσι καί ποιές σημειολογίες κρύβει;\nΚατήχηση ΙΔ:Οἱ ἐκπληρωμένες προφητεῖες γιά τήν Ἀνάσταση τοῦ Κυρίου. Ἁγίου Κυρίλλου Ἱεροσολύμων.Μέρος Πρῶτο\nΤί εἶναι τό Πετραχήλι; Τί συμβολίζει;


Τελικά ποιος περιπαίζει ποιον; - Match.cy\nΠοιος το παραλάλησε στους δύο «αιώνιους»…\nSlider Τελικά ποιος περιπαίζει ποιον;\nΤελικά ποιος περιπαίζει ποιον;\n2 November, 2020, 4:07 PM\nΣκίζουν τα ιμάτια τους στην Ανόρθωση, λόγω του ότι άνδρες της Αστυνομίας και λειτουργοί του Υπουργείου Υγείας έκαναν έλεγχο για τη χρήση προστατευτικής μάσκας από εκείνους που κάθονταν στον πάγκο της ομάδας κατά τη διάρκεια του αγώνα με την Καρμιώτισσα.\n«Σε ένα ματς με τόση ένταση μπήκαν και προκάλεσαν. Είναι παγκόσμια πρωτοτυπία», κατάγγειλε ο εκπρόσωπος Τύπου της Ανόρθωσης, Σάββας Πηλακούτας σε ραδιοφωνικές του δηλώσεις.\nΗ αλήθεια είναι ότι προηγήθηκε ντόρος σε πολλά ΜΜΕ για το περιστατικό, με την πλειοψηφία τους να κράζουν εκείνους που διενήργησαν τον έλεγχο. Εντούτοις ουδείς επεσήμανε ότι αυτό γίνεται κατόπιν οδηγιών τόσο του Υπουργείου Υγείας όσο και της ΚΟΠ, προκειμένου να εφαρμόζεται και στα γήπεδα ένα μέτρο που ισχύει για όλους ανεξαιρέτως.\nΣύμφωνα με την Αστυνομία μέλη της Δύναμης αντιλήφθηκαν ότι κάποιοι στον πάγκο δεν φορούσαν μάσκα και έκαναν τις απαραίτητες συστάσεις, αφού στόχος είναι η εφαρμογή των διαταγμάτων.\nΜετά τα περιπαικτικά σχόλια, τις ειρωνίες και τον χλευασμό για το συμβάν με τον έλεγχο είχαμε το απόγευμα της Δευτέρας την ανακοίνωση κρούσματος κορονοϊού στην Ανόρθωση!\nΤι έχουν να πουν, άραγε, τα σαΐνια των Μου Μου Ε που ξεσάλωσαν με τα γραφόμενα τους; Πάντως, μια συγνώμη προς την Αστυνομία επιβάλλεται, έστω και για τους τύπους… Το ίδιο ισχύει και για την επίσημη Ανόρθωση. Διότι εκ των πραγμάτων φαίνεται πως όλοι αυτοί περιπαίζουν εαυτούς με τη στάση που τήρησαν για το θέμα.\nΣυν τοις άλλοις θα πρέπει άπαντες να αντιληφθούν πως από τη στιγμή που τα διατάγματα ισχύουν και για τα γήπεδα είναι φυσιολογικό να απαιτήται η εφαρμογή τους και να γίνονται έλεγχοι για όλες τις ομάδες σε όλους τους αγώνες. Και προπάντων να μην τους κακοφαίνεται.\nΥ.Γ.: Λεπτομέρεια με σημασία: Κατά την περίοδο της καραντίνας η Ανόρθωση παραβίασε τα διατάγματα και μάλιστα παίκτες της τιμωρήθηκαν επειδή έκαναν προπόνηση ενώ όλοι ήμασταν κλεισμένοι στο σπίτι. Επομένως, είναι άστοχο και άκομψο να έχει η συγκεκριμένη ομάδα παράπονο για τον έλεγχο στο «Στέλιος Κυριακίδης».\nΠροηγούμενο άρθροΠροπονητές: Το κλείσιμο των ακαδημιών ζημιώνει τα παιδιά\nΕπόμενο άρθροΣυμβόλαιο με τον μήνα…


Ορθόδοξα Ωφελήματα: Οι αιτίες που κάνουν την Πίστη στο Θεό να εξασθενεί και να πεθαίνει. (1)\nΟι αιτίες που κάνουν την Πίστη στο Θεό να εξασθενεί και να πεθαίνει. (1)\n11:30 π.μ. | Αναρτήθηκε από Unknown | Επεξεργασία ανάρτησης\nΠρώτη αιτία είναι ή εξοικείωση μας με τον κόσμο αυτόν και με τη ζωή μας.\nΣυνηθίσαμε τόσο τον κόσμο Όσο και τη ζωή μας και δε μάς κάνουν εντύπωση. Μέχρι τη στιγμή πού ό κόσμος μάς φαίνεται καινούργιος κι ασυνήθιστος, ή πίστη μας στο Θεό είναι ισχυρή. Από τη στιγμή πού ό κόσμος μάς φανεί παλιός, έχουμε εξοικειωθεί μαζί του, ή πίστη μας σβήνει. Όσο περισσότερα βιώνουμε, τόσο περισσότερο εξοικειωνόμαστε με τον κόσμο. Κι όσο περισσότερο εξοικειωνόμαστε μαζί του, τόσο περισσότερο απομακρυνόμαστε από τη φοβερή και θαυμαστή εντύπωση πού μας προκαλούσε ως τότε.\nΌποιος ανεβεί για πρώτη φορά στις Άλπεις, μένει έκθαμβος από τη μοναδική κι απροσδόκητη θέα. Όποιος όμως ζήσει δέκα χρόνια εκεί, ή αλπική θέα όχι μόνο δεν τον εντυπωσιάζει, αλλά Ίσως του φαίνεται και βαρετή, πληκτική. Ό αστρονόμος πού μαθαίνει για πρώτη φορά πόσο μεγάλα είναι τ' αστέρια και πόσο τεράστιο είναι το πλήθος τους, πόση ή απόσταση πού χωρίζει το ένα από το άλλο και πόσο αλάθητη κι ακριβής είναι ή πορεία τους, μεθάει από τον ενθουσιασμό. Αν όμως συνεχίσει να τα βλέπει όλ' αυτά με τα τέλεια όργανα του για μια σειρά ετών, όλα θα του φαίνονται συνηθισμένα και δε θα τον εντυπωσιάζουν. Από τον αρχικό εντυπωσιασμό του δε θα μείνει ούτε σκιά.\nΑν εμείς βλέπουμε για πολύ μεγάλο διάστημα το θέατρο αυτού του κόσμου, είναι δυνατό αυτή ή ασυνήθιστη και πλούσια παράσταση να έχει για μας το ίδιο ζωντανό ενδιαφέρον ως το τέλος; Όταν ζούμε πάρα πολύ, δε γίνεται παρά ν' αρχίσουμε να χασμουριόμαστε από την πλήξη. Από πλήξη χασμουριόντουσαν οι άνθρωποι και στην κορυφή των Άλπεων και στον κόλπο της Νεάπολης και κάτω από τον έναστρο ουρανό της Ινδίας. Όπου όμως εισχωρήσει ή πλήξη, από εκεί θ' αναχωρήσει ή πίστη στο θεό. Κι απ' όπου αναχωρεί ή πίστη στο θεό, από εκεί θ' απομακρυνθεί κι ή γαλήνη της ψυχής.\nΌσοι έχουν συνηθίσει αυτή τη ζωή μοιάζουν με απλοϊκούς ανθρώπους, άξεστους, πού κάθονται σε βασιλικό τραπέζι. Κανένας τους δεν αγνοεί πώς μαζί τους βρίσκεται κι ό βασιλιάς, πώς το τραπέζι αυτό είναι γεμάτο βασιλική μεγαλοπρέπεια. Κάθονται κι αρχίζουν να τρώνε και να πίνουν ανέμελοι. Από τα ωραία φαγητά και τα ποτά όμως θολώνει ό νους τους. Έτσι χάνουν και το βασιλιά και τη βασιλική μεγαλοπρέπεια του τραπεζίου.\nΜετά αρχίζουν ν' αρπάζουν τα φαγητά και τα ποτά, να σπρώχνονται μεταξύ τους, ν' αλληλοσυγκρούονται, ν' ανακατεύουν τα φαγητά, να τα πετάνε, να φωνάζουν και να μαλώνουν πώς το τραπέζι είναι δικό τους, πώς τούς ανήκει ή πρώτη θέση. Στο τέλος κουράζονται και τούς πιάνει το χασμουρητό. Ή φιλοξενία στο βασιλικό παλάτι τούς φαίνεται βαρετή, κρατάει πάρα πολύ. Παραπονιούνται, γκρινιάζουν, απελπίζονται. Ή βασιλική τράπεζα καταλήγει σε άντρο ληστών κι υστέρα σε στάβλο. Στο τέλος όλα γι' αυτούς θα χάσουν το βασιλικό χαρακτήρα τους. Ή άξεστη απλοϊκότητα θ' απλωθεί παντού.\nΘα θριαμβεύσει στις σκέψεις, στα λόγια και στα έργα των καλεσμένων. Ό βασιλιάς στέκεται στη θέση του, δίπλα τους, τα παρατηρεί όλα και δίνει εντολή να γεμίζει συνέχεια ή τράπεζα. Ή ευλαβική ψυχή νιώθει την παρουσία του βασιλιά και ντρέπεται για τη συμπεριφορά των απλοϊκών αδελφών της. Ή ευλαβική ψυχή τον κόσμο αυτόν τον νιώθει πάντα σαν τον πιο φοβερό και ιερό ναό. Κι όσο περισσότερο ή ίδια βρίσκεται μέσα στο ναό, ό ναός όχι μόνο δε χάνει από την αξία του και δεν υποβαθμίζεται, άλλ' αντίθετα μεγεθύνεται το ασυνήθιστο και φοβερό μεγαλείο του.\nΕγώ βλέπω επτά αιτίες πού κάνουν την πίστη μας να εξασθενεί και να πεθαίνει.\nΒΙΒΛΙΟΓΡΑΦΙΑ. Η ΤΡΑΓΩΔΙΑ ΤΗΣ ΠΙΣΤΕΩΣ. ΑΓΙΟΥ ΝΙΚΟΛΑΟΥ ΒΕΛΙΜΙΡΟΒΙΤΣ


Τρελό ματς με απίθανη ανατροπή για την Κάλιαρι! (VIDEO) - 02/12 23:46 : aek365\nΔευτέρα 02 ΔΕΚ 2019 - 23:46 0 ΣΧΟΛΙΑ\nΗ Κάλιαρι έχανε από τη Σαμπντόρια ως το 75ο λεπτό με 3-1 κι όμως πήρε τεράστια νίκη με 4-3\nΑπίστευτο ματς στη Σαρδηνία, με την Κάλιαρι να γυρίζει από την κόλαση και να νικά τη Σαμπντόρια με 4-3 κι ενώ έχανε με 3-1 στο 75'. Αυτοκτονία για τη Σαμπντόρια που μένει χαμηλά, στην τετράδα η ομάδα από τη Σαρδηνία.\nΗ Κάλιαρι βγήκε μπροστά να πιέσει στην επανάληψη και στο 52’ ο Κουαλιαρέλα άνοιξε αριστερά στον Ραμίρες που με ξερό σουτ έκανε το 0-2.\nΣτο 62ο λεπτό ακυρώθηκε γκολ του Γκαμπιαντίνι και στο 69’ ο Ναϊνγκολάν μείωσε σε 1-2 με όμορφο διαγώνιο σουτ από μακριά. Αλλά με τη σέντρα, ο Γκαμπιαντίνι έδωσε αριστερά στον Κουαλιαρέλα που με σουτ από κοντά στην κλειστή γωνία έκανε το 1-3.\nΟι γηπεδούχοι δεν τα παράτησαν και στο 74’ ο Πελεγκρίνι σέντραρε από αριστερά και ο Πέδρο με όμορφο εναέριο τακουνάκι έκανε το 2-3 και μάλιστα στο 76’ ο Ναϊνγκολάν σέντραρε από δεξιά και ο Πέδρο και πάλι με όμορφη προβολή έγραψε το 3-3. Στο 82ο λεπτό ο Ράφαελ έσωσε μετά από σουτ του Κουαλιαρέλα αλλά στο 90+6' ο Πελεγκρίνι σέντραρε από αριστερά και ο Τσέρι με κεφαλιά διαμόρφωσε το 4-3.\nΚΑΛΙΑΡΙ: Ράφαελ, Κλάβαν, Πελεγκρίνι, Πιζακάνε, Φαραγκό Τσιγκαρίνι, Ρογκ (84’ Ιονίτσα), Κάστρο (57’ Νάντες), Ζοάο Πέδρο, Ναϊνγκολάν, Σιμεόνε (90+3’ Τσέρι)\nΣΑΜΠΝΤΟΡΙΑ: Οντέρο, Μούρου, Φεράρι, Κόλεϊ, Έκνταλ (74’ Λινέτι), Ραμίρες (77’ Καπράρι), Γιάνκτο, Βιέιρα, Κουαλιαρέλα, Θόρσμπι, Γκαμπιαντίνι (81’ Ριγκόνι)